open-index/open-wikipedia-markdown huggingface dataset:
మల్లారం అడవి

**మల్లారం అడవి**, తెలంగాణ రాష్ట్రం, నిజామాబాద్ జిల్లా, నిజామాబాద్ గ్రామీణ మండలంలోని మల్లారం గ్రామ సమీపంలో ఉన్న అడవి. ఇది నిజామాబాదు పట్టణం నుండి నుండి 7 కిలోమీటర్ల దూరంలో, రాష్ట్ర రాజథాని హైదరాబాదు నగరం నుండి 200 కిలోమీటర్ల దూరంలో  ఉంది. ఇక్కడ చుక్కల జింకలు, లేళ్లు, సాంబార్‌లు, నీల్‌గాయ్‌లు, నెమళ్ళు మొదలైన వన్యప్రాణులు ఉన్నాయి.

## ప్రత్యేకత
పూర్తిగా చెట్లతో నిండివున్న ఈ దట్టమైన అడవి వలస పక్షులకు, జంతు జాతులకు నిలయంగా ఉంది. సహజమైన పరిసరాలతో, స్వచ్ఛమైన గాలితో, పక్షుల కిలకిలరావాలతో కూడిన పరిపూర్ణ విహారయాత్ర కేంద్రమిది. ఇక్కడ మల్లారం చెరువు కూడా ఉంది. 

## ఆకర్షణలు
ఇందులో అడవి మార్గాలు, ఒక గోపురం, ఒక దృశ్యకేంద్రమున్న టవర్, బౌద్ధ దేవాలయాలు ప్రత్యేక ఆకర్షణలుగా నిలుస్తున్నాయి. 1.45 బిలియన్ సంవత్సరాల పురాతనమైన పుట్టగొడుగు ఆకారంలో ఉండే శిల ఇక్కడ ఉంది. ఇది అడవుల్లో విహరించడానికి అనువైన ప్రదేశం. మల్లారం అటవీప్రాంతం పర్యావరణ-పర్యాటక ప్రదేశంగా అభివృద్ధి చేయబడింది. కొండపై గుడిసెలు నిర్మించారు. పర్యాటకులు కొండపై ఉండటమే కాకుండా చుట్టుపక్కల దృశ్యాలను ఆస్వాదించవచ్చు. 

## మూలాలు

వర్గం:నిజామాబాదు జిల్లా పర్యాటక ప్రదేశాలు
వర్గం:తెలంగాణ వన్యప్రాణుల అభయారణ్యాలు
కె. రాఘవన్

**రాఘవన్ మాస్టర్** అని కూడా ప్రేమగా పిలువబడే  **కె. రాఘవన్**(2 డిసెంబర్ 1913 - 19 అక్టోబర్ 2013)  మలయాళ సంగీత స్వరకర్త.  మలయాళ చలన చిత్ర గీతాలను తనదైన ట్యూన్లు, శైలులతో అందించడంలో అతను అగ్రగామిగా పరిగణించబడ్డాడు. రాఘవన్ మలయాళ సినిమా సంగీతానికి కొత్త దర్శకత్వం, గుర్తింపును ఇచ్చాడు. మలయాళ సినిమాలో సుమారు 400 పాటలు కంపోజ్ చేసిన ఆయన దాదాపు నాలుగు దశాబ్దాలపాటు మలయాళ చిత్ర పరిశ్రమలో చురుగ్గా ఉన్నారు. 1997లో మలయాళ సినిమాకు చేసిన సేవలకు గాను కేరళ ప్రభుత్వ అత్యున్నత గౌరవమైన జె. సి డేనియల్ అవార్డుతో సత్కరించబడ్డాడు. 

## వ్యక్తిగత జీవితం
రాఘవన్ 2 డిసెంబర్ 1913 న ఉత్తర మలబార్ లోని టెల్లిచ్చేరిలో జానపద గాయకుడు ఎం కృష్ణన్, నారాయణి లకు జన్మించాడు.  అతను (చివరి) యశోదను వివాహం చేసుకున్నాడు, వారికి ముగ్గురు కుమార్తెలు, ఇద్దరు కుమారులు సహా ఐదుగురు పిల్లలు ఉన్నారు. అతను 19 అక్టోబర్ 2013 న టెల్లిచ్చేరిలో 99 సంవత్సరాల వయస్సులో మరణించాడు. 

అతను తన చిన్నప్పటి నుండి శాస్త్రీయ సంగీతాన్ని అధ్యయనం చేయడం ప్రారంభించాడు. అతని వృత్తి జీవితం మద్రాసులోని ఆల్ ఇండియా రేడియోలో తంబురా వాద్యగా ప్రారంభమైంది. 1950లో అతను కాలికట్ కు బదిలీ చేయబడ్డాడు, అక్కడ అతను సినీ కళాకారులతో నిమగ్నమపోయాడు. 

## కెరీర్
రాఘవన్ 1954 లో విడుదలైన నీలకుయిల్ చిత్రంతో మలయాళ చిత్ర సంగీతంలో కొత్త ట్రెండ్ ను నెలకొల్పాడు. ప్రఖ్యాత గేయ రచయిత, రాఘవన్ స్నేహితుడు పి.భాస్కరన్ నీలక్కుయిల్ లో పాటలు రాశారు. రాఘవన్ స్వయంగా నీలక్కుయిల్ లోని ఒక పాటకోసం తన స్వరాన్ని అందించారు. కాయలరికతు వలేరీంజప్పోల్ పాట  హిట్ గా మారింది. 

## అవార్డులు

* 2010 – పద్మశ్రీ 
* 2011 – ఎం.జి. రాధాకృష్ణన్ అవార్డు  
* 2006 – స్వరలయ యసుదాస్ అవార్డు
* 1997 – కేరళ ప్రభుత్వం నుండి జె. సి డేనియల్ అవార్డు 

## మూలాలు

వర్గం:2013 మరణాలు
వర్గం:1913 జననాలు
వర్గం:పద్మశ్రీ పురస్కారం పొందిన కేరళ వ్యక్తులు
తెలంగాణ రాష్ట్ర జిల్లా ప్రజా పరిషత్‌లు

తెలంగాణ  ప్రత్యేక రాష్ట్రం ఏర్పడిన తర్వాత 2016 అక్టోబరు 11న నూతన జిల్లాల పునర్య్వస్థీకరణ అనంతరం, రాష్ట్రంలోని 32 జిల్లాలను (జీహెచ్‌ఎంసీ మినహాయించి) 32 జిల్లా పరిషత్‌లు ఏర్పడ్డాయి. మొత్తం 535 గ్రామీణ రెవెన్యూ మండలాలను (50 పట్టణ స్వభావమున్న రెవెన్యూ మండలాలు మినహాయించి) మండల ప్రజా పరిషత్‌లుగా, జిల్లా పరిషత్‌ ప్రాదేశిక నియోజకవర్గాలుగా పరిగణిస్తారు. 32 జిల్లాల్లోని 535 మండలాల పరిధిలో మొత్తం 5,984 ఎంపీటీసీ స్థానాలుగా ప్రాదేశిక నియోజకవర్గాల పునర్విభజన జరిగింది. తెలంగాణ రాష్ట్రంలో 32 జిల్లాలకు 32 జడ్పీ అధ్యక్షులు, ఉపాధ్యక్షులు, 535 జడ్పీటీసీ స్థానాలు, 535 చొప్పున ఎంపీపీ అధ్యక్షులు, ఉపాధ్యక్షులు, 5,984 ఎంపీటీసీలు ఉండనున్నారు.
## జిల్లా ప్రజా పరిషత్‌లు
తెలంగాణలో జిల్లా పరిషత్‌ స్థానాలు సంఖ్య, ఛైర్మన్‌‌ల వివరాలు

## మూలాలు

వర్గం:తెలంగాణ జిల్లాలు
వర్గం:తెలంగాణ జిల్లా పరిషత్ చైర్మన్‌లు
నాదిర్‌గుల్ ఎయిర్‌ఫీల్డ్

**నాదిర్‌గుల్ ఎయిర్‌ఫీల్డ్**, తెలంగాణ రాష్ట్ర రాజధాని హైదరాబాదు నగరంలో ఉన్న ఎయిర్‌ఫీల్డ్. నాగార్జున సాగర్ హైవేపై 12 కి.మీ.ల దూరంలో ఉన్న ఈ ఎయిర్‌ఫీల్డ్ లో పైలట్లకు శిక్షణ ఇస్తుంటారు.

## వివరాలు
తెలంగాణ స్టేట్ ఏవియేషన్ అకాడమీ, ఫ్లైటెక్ ఏవియేషన్ అకాడమీ, రాజీవ్ గాంధీ ఏవియేషన్ అకాడమీ మొదలైనవి తమతమ పైలట్‌లకు శిక్షణ ఇవ్వడానికి దీనిని ఉపయోగిస్తాయి. ఫ్లైటెక్ ఏవియేషన్‌కు నాదిర్‌గుల్‌లో సొంత హ్యాంగర్ ఉంది. ఈ ఎయిర్‌ఫీల్డ్‌లో 14/32 రన్‌వే మాత్రమే ఉంది. ట్రైనీలు ఎక్కువగా సెస్నా 152, సెస్నా 172 వంటి సింగిల్ ఇంజన్ గల విమానాలను నడుపుతారు. సర్క్యూట్ ఎత్తు 2600'. అలాగే, ఎయిర్‌ఫీల్డ్‌లో ప్రత్యేకమైన ఎయిర్ ట్రాఫిక్ కంట్రోల్ లేదు.

## ప్రస్తుతం
శంషాబాద్‌లో అంతర్జాతీయ విమానాశ్రయం ప్రారంభించిన తర్వాత, పైలట్ల శిక్షణ కార్యకలాపాలన్నింటినీ బేగంపేట విమానాశ్రయానికి మార్చబడ్డాయి. అయినప్పటికీ, ఇక్కడ కూడా అప్పుడప్పుడు శిక్షణ ఇస్తుంటారు.

## మూలాలు

## బయటి లింకులు

* ఎయిర్‌పోర్ట్స్ అథారిటీ ఆఫ్ ఇండియా వద్ద నాదిర్‌గుల్ ఎయిర్‌ఫీల్డ్ 

వర్గం:తెలంగాణ విమానాశ్రయాలు
వర్గం:హైదరాబాదు
రొక్కం రాధాకృష్ణ

**రొక్కం రాధాకృష్ణ** (అక్టోబరు 10, 1942 - జనవరి 28, 2022) విద్యావేత్త, ఆర్థికవేత్త, సామాజిక అధ్యయనవేత్త. ఆంధ్ర విశ్వవిద్యాలయం పూర్వ ఉపకులపతి, సెంటర్‌ ఫర్‌ ఎకనామిక్స్‌ అండ్‌ సోషల్‌ స్టడీస్‌ (సెస్‌) ప్రస్తుత చైర్మన్‌.

శ్రీకాకుళం జిల్లా కోటబొమ్మాలి మండలం కురుడు గ్రామంలో అక్టోబరు 10, 1942న జన్మించారు. ఆంధ్ర విశ్వవిద్యాలయంలో అర్ధశాస్త్రం, సాంఖ్యాక శాస్ర్తాల్లో పీజీ, పూణె విశ్వవిద్యాలయంలో పీహెచ్‌డీ చేశారు. 

ప్రొఫెసర్‌ రొక్కం రాధాకృష్ణ అనారోగ్యంతో జనవరి 28, 2022న విశాఖపట్నంలో తుదిశ్వాస విడిచారు. ఆయన సతీమణి చంద్రాణి నాలుగేళ్ల కిందట మృతిచెందారు. వారి సంతానం కుమారుడు వంశీ, కుమార్తె అఖిల.

## మూలాలు


వర్గం:ఆంధ్ర విశ్వవిద్యాలయం ఉప కులపతులు
వర్గం:ఆంధ్ర విశ్వవిద్యాలయం పూర్వ విద్యార్థులు
వర్గం:2022 మరణాలు
వర్గం:1942 జననాలు
స్వ

**స్వ** 2022లో విడుదలకానున్న తెలుగు సినిమా. జి. ఎం.ఎస్. గ్యాలరీ ఫిల్మ్స్ బ్యానర్‌పై జి. ఎం సురేష్ నిర్మించిన ఈ సినిమాకు మను పి.వి. దర్శకత్వం వహించాడు. మహేష్ యడ్లపల్లి, స్వాతి, యశ్వంత్ పెండ్యాల, సిద్దార్థ్ గొల్లపూడి, మానిక్ రెడ్డి ప్రధాన నటించిన ఈ సినిమా 4 ఫిబ్రవరి 2022న విడుదల కానుంది.
## నటీనటులు
*మహేష్ యడ్లపల్లి  
*స్వాతి 
*యశ్వంత్ పెండ్యాల 
*సిద్దార్థ్ గొల్లపూడి  
*మానిక్ రెడ్డి
*శ్రీనివాస్ భోగిరెడ్డి 
## సాంకేతిక నిపుణులు
*బ్యానర్: జి. ఎం.ఎస్. గ్యాలరీ ఫిల్మ్స్ 
*నిర్మాత:  జి. ఎం సురేష్
*కథ, స్క్రీన్‌ప్లే, దర్శకత్వం: మను పి.వి.
*సంగీతం: కరణం శ్రీరాఘవేంద్ర
*సినిమాటోగ్రఫీ:  దేవేంద్ర సూరి పరవస్తు, ఋషి కే 
*పాటలు: కరణం శ్రీ రాఘవేంద్ర, నాగరాజు కువ్వారపు

## మూలాలు

వర్గం:2022 తెలుగు సినిమాలు
రియల్ దండుపాళ్యం

**రియల్‌ దండుపాళ్యం** 2022లో విడుదలకానున్న తెలుగు సినిమా. శ్రీ వైష్ణో దేవి బ్యానర్‌పై సి. పుట్టస్వామి నిర్మించిన ఈ సినిమాకు మహేశ్‌ దర్శకత్వం వహించాడు. రాగిణి  ద్వివేది, మేఘన రాజ్ ప్రధాన నటించిన ఈ సినిమా ట్రైలర్‌ను 11 జనవరి 2022న విడుదల చేసి, సినిమా 4 ఫిబ్రవరి 2022న తెలుగు, క‌న్న‌డ భాష‌ల్లో విడుదల కానుంది.
## నటీనటులు
*మేఘన రాజ్  
*రాగిణి  ద్వివేది  
*దీప్తి  
*ప్రధమ ప్రసాద్‌  
*సంయుక్త హర్నడ్‌
*యువరాజ్‌  
*రఘు బట్‌

## సాంకేతిక నిపుణులు
*బ్యానర్:  శ్రీ వైష్ణో దేవి
*నిర్మాత: సి. పుట్టస్వామి  
*కథ, స్క్రీన్‌ప్లే, దర్శకత్వం:   మహేశ్‌ 
*సంగీతం:  వి.శ్రీధర్ సంబ్రమ్
*సినిమాటోగ్రఫీ:   నగేష్ ఆచార్య 

## మూలాలు

వర్గం:2022 తెలుగు సినిమాలు
గంగూబాయి కతియావాడి

**[[గంగుబాయి|గంగూబాయి కతియావాడి]]** రచయిత, జర్నలిస్ట్ హుస్సేన్ జైదీ రాసిన ‘మాఫియా క్వీన్స్ ఆఫ్ ముంబై’ నవలను ఆధారంగా చేసుకుని నిర్మించిన హిందీ సినిమా. భన్సాలీ  ప్రొడక్షన్స్, పెన్ ఇండియా లిమిటెడ్ బ్యానర్‌లపై సంజయ్ లీలా భన్సాలీ, డా. జ‌యంతిలాల్‌ గ‌డ నిర్మించిన ఈ సినిమాకు సంజయ్ లీలా భన్సాలీ దర్శకత్వం వహించాడు. ఆలియా భట్, అజయ్ దేవ్‌గణ్, ఇమ్రాన్ హష్మి ప్రధాన నటించిన ఈ సినిమా 2022 ఫిబ్రవరి 25న విడుదలయింది.

69వ జాతీయ చలనచిత్ర అవార్డులలో, *గంగూబాయి కతియావాడి* ఉత్తమ నటి (భట్), ఉత్తమ స్క్రీన్ ప్లేతో సహా 5 అవార్డులను గెలుచుకుంది. 68వ ఫిల్మ్‌ఫేర్ అవార్డ్స్‌లో, ఈ చిత్రం ఉత్తమ సహాయ నటుడు (రాజ్),  ఉత్తమ నూతన నటుడు (మహేశ్వరి)తో సహా ప్రముఖ 15 నామినేషన్లను అందుకుంది. ఉత్తమ చిత్రం, ఉత్తమ దర్శకుడు, ఉత్తమ నటి (భట్) సహా ప్రముఖ 10 అవార్డులను గెలుచుకుంది.

## కథ
గంగూబాయి యుక్త వయసులో ఓ వ్యక్తిని ఇష్టపడి అతడిని గుడ్డిగా నమ్మి ఇంట్లో నుండి పారిపోయి అతడితో కలిసి ముంబై వస్తుంది. ఆమె అయామకత్వాన్ని అలుసుగా తీసుకున్న ఆమె ప్రియుడు, గంగూబాయిని ట్రాప్ చేసి ముంబైలోని కామతిపురలోని ఓ వేశ్యా గృహంలో అమ్మేస్తాడు. అనుకోకుండా ఆ వలలో చిక్కుకున్న గంగూబాయి మెల్లగా ఆ వృత్తిపై పట్టు సాధించి, ముంబై అండర్‌వరల్డ్‌ సహాయంతో సొంతంగా తనే వేశ్యాగృహాలు నడుపుతూ ‘మేడమ్ ఆఫ్ కామతిపుర’ గా ఎదిగింది. ఆ తర్వాత కామతిపురలో జీవన పరిస్థితులను మెరుగుపర్చడానికి గంగూబాయి చేసిన ప్రయత్నాల ఏమిటి? తరువాత ఏమి జరిగింది అనేదే మిగతా సినిమా కథ.

## నటీనటులు
*ఆలియా భట్  
*శంతను మహేశ్వరి
*విజయ్ రాజ్
*ఇందిరా తివారి
*సీమ పహ్వ
*వరుణ్ కపూర్ 
*జిమ్ సరబ్ 
*షాను కుమార్ 
*ఛాయా కదం
*శంతను మహేశ్వరి
*రజా మురాద్
*జిమ్ సర్భ్
*వరుణ్ కపూర్
*చుమ్ దరంగ్
*సోనాల్ మధుశంకర్
### అతిధి పాత్రల్లో
*అజయ్ దేవ్‌గణ్  
*ఇమ్రాన్ హష్మి
*హుమా ఖురేషి

## సాంకేతిక నిపుణులు
*బ్యానర్లు:  భన్సాలీ ప్రొడక్షన్స్ పెన్ ఇండియా లిమిటెడ్ 
*నిర్మాతలు:  జ‌యంతిలాల్‌ గ‌డసంజయ్ లీలా భన్సాలీ
*కథ: హుస్సేన్  జైదీ 
*స్క్రీన్‌ప్లే, దర్శకత్వం: సంజయ్ లీలా భన్సాలీ
*సంగీతం: సంజయ్ లీలా భన్సాలీ
*సినిమాటోగ్రఫీ:   సుదీప్ ఛటర్జీ

## వివాదం
గంగూబాయి కుటుంబం, ఆమె దత్తపుత్రుడు బాబు రావుజీ షా, ఆమె మనవరాలు భారతి ఈ చిత్రంపై ఆందోళనకు దిగారు. ఇప్పటికే బాబూ రావుజీ షా పిటిషన్ దాఖలు చేయడంతో ముంబయి కోర్టు సంజయ్ లీలా భన్సాలీ, అలియా భట్‌లకు సమన్లు ​జారీ చేసింది. కేసు పెండింగ్‌లో ఉంది. తన అమ్మ జీవితాంతం సెక్స్ వర్కర్ల అభ్యున్నతికి కృషి చేస్తే సామాజిక కార్యకర్త అవుతుందా.. వేశ్యనా అని ఆయన ఆవేదన వ్యక్తం చేసాడు.

## మూలాలు

వర్గం:హిందీ సినిమాలు
ఆకుల వీర్రాజు

**ఆకుల వీర్రాజు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2021లో తూర్పు గోదావరి జిల్లా   కేంద్ర సహకార బ్యాంక్‌ ఛైర్మన్‌గా నియమితుడయ్యాడు.
## రాజకీయ జీవితం
ఆకుల వీర్రాజు మాజీ మంత్రి జక్కంపూడి రామ్మోహనరావుకు సన్నిహితునిగా ఉంటూ, నగర కాంగ్రెస్‌ బ్లాక్‌ –1 కాంగ్రెస్‌ అధ్యక్షునిగా పని చేశాడు. ఆయన 2014లో  వైఎస్సార్ కాంగ్రెస్ పార్టీ అభ్యర్థిగా రాజమండ్రి గ్రామీణ నియోజకవర్గం నుండి పోటీ చేసి తన సమీప ప్రత్యర్థి టీడీపీ అభ్యర్థి చేతిలో 18,282 ఓట్ల తేడాతో ఓడిపోయాడు. ఆయన రాజమహేంద్రవరం ఛాంబర్‌ ఆఫ్‌ కామర్స్‌ అధ్యక్షునిగా రెండుసార్లు వ్యవహరించాడు.  రాజమహేంద్రవరం నగరంతో పాటు, పరిసర ప్రాంతాలలో పలు యూనియన్లకు గౌరవాధ్యక్షునిగా పని చేశాడు.

ఆకుల వీర్రాజు 2019లో  వైఎస్సార్ కాంగ్రెస్ పార్టీ అభ్యర్థిగా రాజమండ్రి గ్రామీణ నియోజకవర్గం నుండి రెండోసారి పోటీ చేసి తన సమీప ప్రత్యర్థి టీడీపీ అభ్యర్థి చేతిలో  ఓడిపోయాడు. ఆయనను 17 జులై 2021న తూర్పు గోదావరి జిల్లా కేంద్ర సహకార బ్యాంక్‌ ఛైర్మన్‌గా ఆంధ్రప్రదేశ్ రాష్ట్ర  ప్రభుత్వం నియమించింది.

## మూలాలు

వర్గం:1950 జననాలు
వర్గం:తూర్పు గోదావరి జిల్లా రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
బండమీదిపల్లె (మహబూబ్ నగర్ అర్బన్)

**బండమీదిపల్లె**, తెలంగాణ రాష్ట్రం, మహబూబ్ నగర్ జిల్లా, మహబూబ్ నగర్ (అర్బన్) మండలంలోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత మహబూబ్ నగర్ జిల్లా లోని మహబూబ్ నగర్ మండలంలో ఉండేది.  గ్రామ పిన్ కోడ్ 509001.

## సమీప ప్రాంతాలు
ఇక్కడికి సమీపంలో హనుమాన్‌పురా, హబీబ్ నగర్, బాలాజీనగర్ కాలనీ, బోయపల్లి, ఎనుగొండ, ఎర్రవల్లి, పాలకొండ, యెదిర మొదలైన ప్రాంతాలు ఉన్నాయి.

## తాగు నీరు
ఈ గ్రామంలో కుళాయిల ద్వారా నీరు సరఫరా అవుతోంది. గ్రామంలో ఏడాది పొడుగునా చేతిపంపులు, బోరుబావుల ద్వారా ఏడాది పొడుగునా నీరు అందుతుంది.

## పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

## విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

## ఉత్పత్తి
గ్రామంలో ఈ కింది వస్తువులు ఉత్పత్తి అవుతున్నాయి.

### ప్రధాన పంటలు
మొక్కజొన్న, చెరకు, కంది

## మూలాలు

## వెలుపలి లింకులు
మరుపోలు జశ్వంత్ రెడ్డి

**మరుపోలు జశ్వంత్‌ రెడ్డి** భారతదేశానికి చెందిన భారత జవాన్లు. ఆయన 2021లో జమ్మూకశ్మీర్‌, రాజౌరీ జిల్లా సుందర్‌బని సెక్టార్‌లో కూంబింగ్‌ జరుపుతుండగా ఉగ్రవాదులతో జరిగిన ఎదురు కాల్పులలో వీర మరణం చెందాడు. జశ్వంత్‌ రెడ్డి మరణాంతరం భారత ప్రభుత్వం ఆయనకు శౌర్య చక్ర అవార్డును ప్రకటించింది.
## వ్యక్తిగత జీవితం
జశ్వంత్‌ రెడ్డి 1998లో ఆంధ్రప్రదేశ్ రాష్ట్రం, గుంటూరు జిల్లా, బాపట్ల మండలం, దరివాడ కొత్తపాలెంలో శ్రీనివాసరెడ్డి, వెంకటేశ్వరమ్మ దంపతులకు జన్మించాడు. 

## వృత్తి జీవితం
జశ్వంత్‌రెడ్డి మద్రాస్ రెజిమెంట్​లో 2016లో సైనికునిగా చేరాడు. ఆయన శిక్షణ తర్వాత నీలగిరిలో మొదటగా విధులు నిర్వహించి అనంతరం బదిలీపై జమ్ముకశ్మీర్ వెళ్లాడు. 
## మరణం
జమ్మూకశ్మీర్‌లోని రాజౌరి జిల్లా సుందెర్‌బని సెక్టార్‌లో 8 జులై  2021న ఉగ్రవాదులు ఉన్నారన్న సమాచారంతో భారత జవాన్లు ఆ ప్రాంతంలో సెర్చ్ ఆపరేషన్ మొదలుపెట్టారు. ఈ క్రమంలో ఉగ్రవాదులు ఒక్కసారిగా జవాన్ల పైకి కాల్పులు జరిపారు. భారత జవాన్లకు,ఉగ్రవాదులకు మధ్య జరిగిన కాల్పుల్లో జవాన్లు మరుపోలు జశ్వంత్ రెడ్డి, శ్రీజిత్ అమరులయ్యారు.ఆయన అంత్యక్రియలు 10 జులై 2021న తన స్వగ్రామంలో సైనిక లాంచనాలతో నిర్వహించారు.ఆయన కుటుంబానికి ఆంధ్రప్రదేశ్ ప్రభుత్వం రూ.50 లక్షల ఆర్థికసాయం ప్రకటించింది.

## మూలాలు

వర్గం:2021 మరణాలు
నన్నపనేని వెంకట్రావు

**నన్నపనేని వెంకట్రావు** (1914 డిసెంబరు 10 - 1980 జనవరి 28) స్వాతంత్ర్య సమరయోధుడు, రాజకీయ నాయకుడు.

గుంటూరు జిల్లా ఐతానగర్ వారి జన్మస్థలం. జాతీయోద్యమంలో పాల్గొని జైలుకు వెళ్ళిన నన్నపనేని వెంకట్రావు స్వాతంత్ర్యానంతరం ఆంధ్ర సోషలిస్టు పార్టీ అధ్యక్షుడిగా వ్యవహరించాడు. తెనాలి పురపాలక సంఘం అధ్యక్షుడిగా కొంతకాలం పనిచేసాడు. ఆ తరువాత 1962లో పొన్నూరు శాసనసభ నియోజకవర్గం నుంచి శాసనసభకు, 1980లో లోకసభకు ఎన్నికయ్యాడు.

## మూలాలు


వర్గం:రాజకీయ నాయకులు
వర్గం:గుంటూరు జిల్లా రాజకీయ నాయకులు
వర్గం:1914 జననాలు
వర్గం:1980 మరణాలు
వర్గం:ఆంధ్రప్రదేశ్ శాసన సభ్యులు (1962)
వర్గం:లోక్‌సభ సభ్యులు
తుల్జా భవాని దేవాలయం

**తుల్జా భవానీ ఆలయం** (మరాఠీ: श्री क्षेत्र तुळजा भवानी देवस्थान) అనేది భవానీ దేవతకు అంకితం చేయబడిన హిందూ దేవాలయం.  ఇది భారతదేశంలోని మహారాష్ట్రలోని ఉస్మానాబాద్ జిల్లాలోని తుల్జాపూర్‌లో ఉంది. ఇది 51 శక్తి పీఠాలలో ఒకటిగా పరిగణించబడుతుంది. ఇది షోలాపూర్ నుండి 45 కిలోమీటర్ల దూరంలో ఉంది. ఈ ఆలయాన్ని 11వ శతాబ్దం CEలో మరాఠా గోనే బుద్దా రుద్రదేవ నిర్మించిన ఆలయ నిర్వహణ, పూజారి హక్కులు మా రాథోర్ క్రమంగా మరాఠి అయినది .  తుల్జా భవానీ దేవిని వివిధ ప్రాంతాలలో తులజా, తురజా, త్వరిత,ఏడుగురు అక్క చెల్లెలు అవతారం పేర్లు 1, తుళ్జా 2, మారెమ 3,అంబా, 4 కమలాక 5,అమలాక 6, అశోదర,7, ద్వాళంగా ఈ ఎడుగురిని ఒకే ఒక అవతారం తో జగదాంబ అనే పేరు తో పిలుస్తారు.

## చరిత్ర
మరాఠా రాజ్య స్థాపకుడు ఛత్రపతి శివాజీ భవానీ మాత ఆశీర్వాదం కోసం ఎల్లప్పుడూ ఈ ఆలయాన్ని సందర్శిస్తుండేవాడు. ఆలయ చరిత్ర 'స్కంద పురాణం' నాటిది, ఎందుకంటే ఆనాటి లిపిలో ప్రస్తావన ఉంది. ఇతిహాస కథనం ప్రకారం, ఈ ప్రాంతంలో ఒక ఋషి "కర్దం", అతని భార్య "అనుభూతి" పసిపాపతో ఉండేవాడు, అతని మరణానంతరం అతని భార్య "అనుభూతి" నది ఒడ్డున భవానీ అనే పేరుతో దేవత కోసం తపస్సు చేసింది. "మందాకిని" తన బిడ్డను చూసుకోవడానికి "కుకుర్" అనే పేరుతో ఒక రాక్షసుడు ఆమెను హింసించాడు. అప్పుడు భవాని దేవి అనుభూతిని రక్షించి రాక్షసుడిని సంహరించింది. తన భక్తుని ప్రార్థనపై దేవత "బాలా ఘాట్" కొండపై స్థిరపడింది. అప్పటి నుండి దేవత తుల్జాపూర్ లేదా తుల్జా భవాని అని పిలువబడుతుంది.

## ఆలయ ముర్తి

తుల్జా భవాని దేవి విగ్రహం ఆమె భక్తులచే `స్వయంభు`గా వెలిసింది ("స్వయంగా వ్యక్తీకరించబడినది" లేదా "స్వంత ఒప్పందంతో సృష్టించబడినది") అని నమ్ముతారు. ఎత్తైన గ్రానైట్ విగ్రహం మూడు అడుగుల పొడవు, ఎనిమిది చేతులతో ఆయుధాలు పట్టుకుని, వధించిన రాక్షసుడు మహిషాసురుని తలని కలిగి ఉంటుంది. దేవిని తులజ, తురజా, త్వరిత, అంబ అని కూడా అంటారు.

## ఆలయ నిర్వహణ
ఆలయ రోజువారీ వ్యవహారాలను జిల్లా కలెక్టర్ నేతృత్వంలోని ట్రస్ట్ చూస్తుంది. ధర్మకర్తల మండలిలో డిప్యూటీ కలెక్టర్, మహారాష్ట్ర శాసనసభలో తుల్జాపూర్‌కు ప్రాతినిధ్యం వహిస్తున్న సభ్యుడు (MLA), పట్టణ మేయర్ (నగరాధ్యక్షుడు), తహశీల్దార్ ఉన్నారు.

## మూలాలు

వర్గం:మహారాష్ట్ర
వర్గం:దేవాలయాలు
స్రవంతి నాయుడు

**స్రవంతి నాయుడు**, తెలంగాణకు చెందిన క్రికెట్ క్రీడాకారిణి. భారతదేశం తరపున ఒక టెస్ట్, నాలుగు అంతర్జాతీయ వన్డేలు ఆడింది.

## జననం
స్రవంతి 1986, ఆగస్టు 23న తెలంగాణ రాష్ట్రంలోని సికింద్రాబాదులో జన్మించింది.

## క్రీడారంగం
అంతర్జాతీయ మహిళా టీ20 వరల్డ్ కప్ లో అరంగేట్రం (4/9)  చేసి, అత్యుత్తమ బౌలింగ్ ప్రదర్శనను కనబరచింది.

2014 నాటికి స్రవంతి ఒక టెస్టు, నాలుగు అంతర్జాతీయ వన్డే మ్యాచ్ లు ఆడింది. 2014లో బంగ్లాదేశ్‌తో జరిగిన మూడు ట్వంటీ20 మ్యాచ్ లు, మహిళల వరల్డ్ ట్వంటీ20 మ్యాచ్ లలో భారత మహిళల జట్టు తరపున పాల్గొన్నది.

## మూలాలు

వర్గం:జీవిస్తున్న ప్రజలు
వర్గం:1986 జననాలు
వర్గం:హైదరాబాదు జిల్లా మహిళలు
వర్గం:హైదరాబాదు జిల్లా మహిళా క్రీడాకారులు
వర్గం:క్రికెట్ క్రీడాకారులు
ఖమ్మం ప్రభుత్వ ఆసుపత్రి

**ఖమ్మం ప్రభుత్వ ఆసుపత్రి**, తెలంగాణలోని ఖమ్మంలో ఉన్న ప్రభుత్వ ఆసుపత్రి. ఈ ఆసుపత్రికి తెలంగాణ ప్రభుత్వం నిధులు సమకూరుస్తుంది. ఈ ఆసుపత్రికి అనుబంధంగా 2023 సెప్టెంబరు 14న ఖమ్మం ప్రభుత్వ వైద్య కళాశాల ప్రారంభించబడింది.

## చరిత్ర
ఈ ఆసుపత్రిలో 520 పడకలు ఉన్నాయి.

## క్యాథ్‌ల్యాబ్‌ ప్రారంభం
2022, జనవరి 28న రాష్ట్ర ఆరోగ్య శాఖామంత్రి టి. హరీష్ రావు ఖమ్మం ఆసుపత్రిలో ఏర్పాటు చేసిన ఈ క్యాథ్‌ల్యాబ్‌ (రూ. 7.50 కోట్లతో అత్యాధునిక స్టంట్ మిషన్, మరో రూ.12.50 కోట్లతో యాంజియోగ్రామ్, ఐసీయూ, ల్యాబొరేటరీ, 12 బెడ్ల వసతి కలిగిన గదులు), రోడ్డు ప్రమాదాలు జరిగినప్పుడు తక్షణం వైద్యసేవలు అందించేందుకు 100 బెడ్లతో ట్రామా కేర్‌ సెంటర్‌ను, మదర్‌మిల్క్‌ బ్యాంకును ప్రారంభించాడు. ఈ క్యాథ్‌ల్యాబ్‌ సహాయంలో యాంజియోగ్రామ్‌, యాంజియోప్లాస్టీ, పేస్‌మేకర్ల అమరిక, గుండె సంబంధిత లోపాలను గుర్తించడం, స్టంట్ల అమరిక, కవాటాల మార్పిడి, రక్తం పంపిణీలో లోపాలను సవరించడం వంటి చికిత్సలు ప్రజలకు ఉచితంగా చేయబడుతాయి. ఈ కార్యక్రమంలో రాష్ట్ర రవాణాశాఖ మంత్రి పువ్వాడ అజయ్‌కుమార్‌, ఖమ్మం ఎంపీ నామా నాగేశ్వరరావు, జడ్పీ చైర్మన్ లింగాల కమల్ రాజు, రాష్ట్ర వైద్య, మౌలిక సదుపాయాల సంస్థ చైర్మన్ ఎర్రోళ్ల శ్రీనివాస్, ఎమ్మెల్యేలు కందాళ ఉపేందర్ రెడ్డి, రాములునాయక్, ఎమ్మెల్సీ తాతా మధు, కేఎంసీ మేయర్ పునుకొల్లు నీరజ, సుడా చైర్మన్ బచ్చు విజయ్ కుమార్, ఇతర ప్రజాప్రతినిధులు, అధికారులు పాల్గొన్నారు. 

## గుర్తింపులు
దేశంలోని ప్రభుత్వ ఆసుపత్రులకు కేంద్ర ప్రభుత్వం ఇచ్చే రేటింగ్‌లో ఈ ఆసుపత్రికి 'ఏ' గ్రేడ్‌ లభించడంతోపాటు ఉత్తమ వైద్య సేవలకుగానూ పలుమార్లు అవార్డులు కూడా లభించాయి.

## ఇతర సేవలు
2020 జూలై 31న కోవిడ్‌-19 ట్రూనాట్‌, కరోనా నిర్ధారణ కేంద్రం, కార్డియాలజిస్ట్‌, యూరాలజిస్ట్‌ విభాగంలో 20 ఐసీయూ బెడ్ల వార్డులు ప్రారంభించబడ్డాయి.

## ఇవికూడా చూడండి
* భారతదేశంలో విద్య 
* భారత వైద్య మండలి
* తెలంగాణ వైద్య విధాన పరిషత్తు

## మూలాలు

వర్గం:ఖమ్మం జిల్లా
వర్గం:తెలంగాణ ఆసుపత్రులు
స్వామి సచ్చిదానంద

**నానాలాల్ మోతీలాల్ త్రివేది**గా జన్మించిన **స్వామి సచ్చిదానంద** (22 ఏప్రిల్ 1932) భారతదేశంలోని గుజరాత్ కు చెందిన భారతీయ సంఘ సంస్కర్త, తత్వవేత్త, సంక్షేమ కార్యకర్త, మానవతావాది, మత సన్యాసి, రచయిత. ఆయనకు 1984లో నర్మద్ సువర్ణ చంద్రక్, భారత ప్రభుత్వం 2022లో  భారత మూడవ అత్యున్నత పౌర పురస్కారమైన పద్మభూషణ్ ను   ప్రదానం చేసింది.  

## జీవితం
స్వామి సచ్చిదానంద 22 ఏప్రిల్ 1932 న భారతదేశంలోని గుజరాత్ లోని పటాన్ జిల్లాలోని మోతీ చండూర్ గ్రామంలో జన్మించారు. 21 సంవత్సరాల వయసులో అతను ఇంటిని విడిచిపెట్టాడు. భారతదేశం అంతటా ప్రయాణించిన తరువాత 1956 లో అతను భారతదేశంలోని పంజాబ్ లోని ఫిరోజ్ పూర్ పట్టణంలోని స్వామి ముక్తానందజీ 'పరమహంస' వద్ద సన్యాస దీక్షను తీసుకున్నాడు.  ఆయన పూర్వాశ్రమం పేరు నానాలాల్ మోతీలాల్ త్రివేది. 1966లో వారణాసి సంస్కృత విశ్వవిద్యాలయం నుంచి వేదాంతాచార్య డిగ్రీని పొందారు. 1969లో భారతదేశంలోని గుజరాత్ లోని ఆనంద్ జిల్లాలోని దంతాలి గ్రామంలో ఉన్న శ్రీ భక్తి నికేతన్ ఆశ్రమంను స్థాపించాడు. 

## అవార్డులు

* నర్మద్ సువర్ణ చంద్రక్ (1984)
* పద్మభూషణ్(2022) 

## మూలాలు

వర్గం:జీవిస్తున్న ప్రజలు
వర్గం:1932 జననాలు
వర్గం:పద్మభూషణ పురస్కార గ్రహీతలు
ఘంట సింగన

**ఘంట సింగన** (**Ghanta Singana**) ఈయనకే మలయమారుత కవి అనికూడా మరో పేరు ఉంది. తెలుగు సాహిత్యంలోని తొలి తెలుగు జంట కవులు నంది మల్లయ, ఘంట సింగనలు.  వీరికి 'రాచమల్లు కవులు' అని బిరుదు కూడా ఉంది. వీరు గుంటూరు, నెల్లూరు మండలాల్లో 1480 ప్రాంతాల్లో ఉండేవారు. ఈ ఘంట సింగన నంది తిమ్మనకు **మేనమామ** కాదు తిమ్మన్నకు ఇతనే **మేనల్లుడు** అనే వాదన కూడా ఉంది.  

## రచనలు
thumb|వరాహస్వామి భూదేవి అడిగే ప్రశ్నలకు జవాబు చెప్పడం.
విజయనగర సామ్రాజ్యంలో ఉన్నప్పుడు ఘంట సింగన, నంది మల్లయ ఈ జంటకవులు ప్రబోధ చంద్రోదయము,  వీరు రచించిన మరో గ్రంధం వరాహ పురాణమును రచించారు,  ఐతే ***వరాహ పురాణం*** అనేది హిందూ మతంలోని పురాణాల సాహిత్యం నుండి వచ్చిన సంస్కృత గ్రంథం వీరు రచించిన గ్రంథమని పూర్తి ఆధారంతో ఇంకా నిరూపించబడలేదు. ఘంట సింగన, నంది మల్లయ కవులు కొత్త కొత్త మాటలు వాడడమేగాక చిత్ర, బంధ, గర్భ కవిత్వాలలో కూడా తమాషాలు చేశారు. ప్రతిలోమానులోమ కందం వ్రాశారు. తొలినుంచి చదివినా, కొస నుంచి చదివినా ఈ క్రింది పద్యం ఒకేలా ఉంటుంది...

### విశేషాల పద్యం

సారసనయనాఘనజఘ - నారచితరతారకలికహరిసారరసా
సారరసారహకలికర - తారతచిరనాఘజనఘనాయనసరసా".

అనే కాకుండా కేవలం రెండు అక్షరాలు మాత్రమే ఉపయోగించి ఒక కంద పద్యం రచించారు.


కాకలికాకలకలకల - కోకిలకులలీలకలులకులుకులకలుకే
కైకోకుకేలికొలకుల - కోకాలీకేలికులికొంకకుకలికీ" (వరాహపురాణం). 

అలాగే ఒకే అక్షరంతో కూడా ఈ జంట కవులు ఒక పద్యం చెప్పారు...


నానననుని ననూనున - నేనేనిను ననన్ను నెన్న నీనీ
న్నానౌననోన్నినానౌ - నేనే నను నన్ను నాన నేను నన్నన్".

ఇలా కవిత్వాన్ని చిత్రవిచిత్రంగా పదబందాలను అల్లి కొత్త కవులకు మార్గదర్శకులయ్యారు.

## మూలాలు


వర్గం:తెలుగు కవులు
వర్గం:కవులు
వర్గం:జంటకవులు
మేడమ్ చీఫ్ మినిస్టర్

**మేడమ్ చీఫ్ మినిస్టర్** 2021లో హిందీలో విడుదలైన పొలిటికల్‌ డ్రామా సినిమా. టి. సిరీస్ ఫిలిమ్స్, ఏ కంగ్రా టాకీస్ ప్రొడక్షన్ బ్యానర్‌లపై భూషణ్ కుమార్, క్రిషన్ కుమార్, నరేన్ కుమార్, డింపుల్ ఖర్బందా నిర్మించిన ఈ సినిమాకు సుభాష్ కపూర్ దర్శకత్వం వహించాడు. రిచా చద్దా, సౌరభ్ శుక్లా, మానవ్ కౌల్, అక్షయ్ ఒబెరాయ్‌లు ప్రధాన పాత్రల్లో నటించిన ఈ సినిమా 2021 జనవరి 22న విడుదలైంది.
## కథ
తారా రూపమ్ (రిచా చద్దా) 1982లో ఉత్తరప్రదేశ్‌లోని ఒక గ్రామంలో జన్మించిన రోజే, ఆమె తండ్రి రూపమ్ (ముక్తేశ్వర్ ఓహ్జా) ఒక అగ్ర కులానికి చెందినవారు ఆయనను హత్య చేస్తారు. ఆమె పుట్టుకతో కలత చెందిన తారా అమ్మమ్మ, రూపమ్ మరణం గురించి తెలుసుకున్నప్పుడు ఆగ్రహానికి గురవుతుంది. తారా పెద్దయ్యాక యూనివర్సిటీలో లైబ్రేరియన్‌గా పనిచేస్తుంది. ఆమె విశ్వవిద్యాలయంలో రాజకీయంగా చురుకైన విద్యార్థి ఇంద్రమణి త్రిపాఠి (అక్షయ్ ఒబెరాయ్) తో శారీకంగా కలుస్తారు. ఒక రోజు తాను గర్భవతినని ఇంద్రమణిని పెళ్లి చేసుకోవాలని కోరగా, కుల విభేదాల వల్ల సాధ్యం కాదని ఇంద్రమణి ఆమెకు చెప్పిఅబార్షన్ చేయించుకోమని సలహా ఇస్తాడు.

అందుకు ఆమె నిరాకరించి ఈ విషయాన్నీ బయటపెడతానని బెదిరించగా ఆమెపై గూండాలతో దాడి చేస్తారు. ఈ క్రమంలో అట్టడుగు కులాలు, అణగారిన ప్రజల కోసం పోరాడే పరివర్తన్ పార్టీ ఆఫ్ ఇండియాకు చెందిన మాస్టర్ సూరజ్‌భాన్ (సౌరభ్ శుక్లా) ఆమెను కాపాడుతాడు. ఆమె అతనితో కలిసి పార్టీ కోసం కూడా పనిచేస్తుంది. ఆమె రాజకీయాల్లోకి వచ్చాక ఎలాంటి సవాళ్ళను ఎదురుకుంది ? వాటి నుండి ఎలా బయటపడింది అనేదే మిగతా సినిమా కథ.

## నటీనటులు
* రిచా చద్దా 
*మానవ్ కౌల్
* అక్షయ్ ఒబెరాయ్‌
* సౌరభ్ శుక్లా
* సుభ్రజ్యోతి భరత్
* నిఖిల్ విజయ్ 
* బోలోరామ్ దాస్ 
* సంగం బహుగుణ 
* శ్రేయ అవస్థి 
* రవిజా చౌహన్ 
* సుశీల్ శుక్ల 
*రాజ్ వర్ధన్ పాండే

## మూలాలు

## బయటి లింకులు
* 

వర్గం:2021 సినిమాలు
రిచా చద్దా

**రిచా చద్దా** భారతదేశానికి చెందిన హిందీ సినిమా నటి. ఆమె 2008లో విడుదలైన ఓయ్ లక్కీ! లక్కీ ఓయ్! సినిమా ద్వారా సినీరంగంలోకి అడుగు పెట్టింది.
## జననం, విద్యాభాస్యం
చద్దా 18 డిసెంబర్ 1986న భారతదేశంలోని పంజాబ్‌ రాష్ట్రంలోని అమృత్‌సర్‌లో జన్మించింది. ఆమె ఢిల్లీలోని సర్దార్ పటేల్ విద్యాలయంలో ఆ తరువాత సెయింట్ స్టీఫెన్స్ కళాశాలలో విద్యాభ్యాసం పూర్తి చేసింది.

## నటించిన సినిమాలు

### టెలివిజన్

## మూలాలు

వర్గం:1986 జననాలు
ఆకుల

**ఆకుల** తెలుగువారిలో కొందరి **[[ఇంటిపేరు]]**.

* ఆకుల భూమయ్య
* ఆకుల లలిత
* ఆకుల వీర్రాజు
* ఆకుల రాజేందర్
* ఆకుల సత్యనారాయణ
* సోనియా ఆకుల
కె. పద్మరాజన్

దేశంలో ఎక్కడ  ఎన్నికలు జరిగినా  మొదట నామినేషన్‌ వేసే **కె. పద్మరాజన్‌** ఇండియా బుక్‌ ఆఫ్‌ రికార్డులో చోటు దక్కించుకున్నాడు.  రాష్ట్రపతులు, ప్రధానమంత్రులు , వివిధ రాష్ట్రాల సీఎం ల పై పోటీచేసిన పద్మరాజన్ గిన్నిస్‌ బుక్‌లో చోటు సంపాదించడమే లక్ష్యంగా ముందుకు వెళతానన్నాడు.

## జననం
తమిళనాడులోని సేలం జిల్లా మెట్టూరు సమీపంలోని ఎరటై పులియ మరత్తూరులో ఆయన జన్మిచాడు. 

## గల్లీ నుండి ఢిల్లీ వరకు పోటీ
1986లో మెట్టూరు నుంచి స్వతంత్ర అభ్యర్థిగా పద్మరాజన్ తొలిసారి ఎన్నికల బరిలోకి దిగాడు. ఆ తర్వాత మాజీ ప్రధానులు అటల్ బిహారీ వాజ్‌పేయిపై లక్నోలో, పీవీ నరసింహారావుపై నంద్యాలలో పోటీ చేశాడు. రాష్ట్రపతి ఎన్నికల్లో కేఆర్‌ నారాయణన్, ఏ.పి.జె. అబ్దుల్ కలామ్, ప్రతిభా పాటిల్, ప్రణబ్ ముఖర్జీలపై కూడా ఆయన పోటీ చేశాడు. అదే విదంగా  తమిళనాడు అసెంబ్లీ ఎన్నికల్లో సీఎం ఎడప్పడి కె. పళనిస్వామికి పోటీగా ఎడపాడి నియోజకవర్గంలో, కేరళ అసెంబ్లీ ఎన్నికల్లో  సీఎం పినరయి విజయన్‌కు పోటీగా ధర్మదం శాసనసభ నియోజకవర్గం నుండి పోటీకి దిగాడు.

## సొంత డబ్బుతో నామినేషన్లు
పద్మరాజన్ ప్రతి ఎన్నికల్లోనూ తన సొంత డబ్బు ఖర్చు పెట్టి డిపాజిట్‌ సొమ్ము చెల్లించి నామినేషన్లు వేస్తుంటాడు. ఇప్పటి వరకు 226 సార్లు ఆయన నామినేషన్లు వేశాడు. 227వ సారి తమిళనాడు స్థానిక సంస్థలకు నామినేషను వేసాడు. ఇన్ని సార్లు నామినేషనులు వేసిన పద్మరాజన్ ఇప్పటివరకు కనీసం వార్డు సభ్యునిగా కూడా గెలవలేదు.

## ఇండియా బుక్‌ ఆఫ్‌ రికార్డులో చోటు
వివిధ ఎన్నికల్లో నామినేషన్లు వేస్తున్న ఆయనకు మంచి గుర్తింపు దక్కింది. ప్రతి ఎన్నికల్లో ఓటమి పాలైనందుకు గాను ఇండియా బుక్‌ ఆఫ్‌ రికార్డు ఆయన్ను గుర్తించి  తమ బుక్‌ ఆఫ్‌ రికార్డులో చోటు కల్పిస్తూ సర్టిఫికెట్‌ను అందించింది.

## గిన్నిస్‌ బుక్‌లో  చోటే లక్ష్యంగా
ఇండియా బుక్‌ ఆఫ్‌ రికార్డులో చోటు సంపాదించిన అనంతరం  పద్మరాజన్‌ గిన్నిస్‌ బుక్‌ రికార్డులో తన పేరు నమోదయ్యే వరకు అన్నీ ఎన్నికల్లో పోటీ చేస్తూనే ఉంటానని స్పష్టం చేశాడు. అప్పటిదాకా తన ప్రయత్నాన్ని ఆపననన్నాడు.

## మూలాలు

వర్గం:ఇండియా బుక్ ఆఫ్ రికార్డ్స్
అఖిలేష్ యాదవ్

**అఖిలేష్ యాదవ్** ( భారతదేశానికి చెందిన రాజకీయ నాయకుడు. 

ఇతడి తల్లిదండ్రులు మాల్తీ దేవి,ములాయం సింగ్ యాదవ్.ఉత్తర ప్రదేశ్ రాష్ట్ర 21వ ముఖ్యమంత్రిగా పనిచేశాడు. అఖిలేష్ యాదవ్ 2022 ఎన్నికల్లో కర్హాల్ నియోజకవర్గం నుంచి తొలిసారిగా ఎమ్మెల్యే అభ్యర్థిగా పోటీ చేశాడు.  

## జననం, విద్యాభాస్యం
అఖిలేష్ యాదవ్ 1973 జూలై 1న ఉత్తర ప్రదేశ్‌ రాష్ట్రం, ఇటావా జిల్లా, సైఫాయ్ గ్రామంలో జన్మించాడు.ఉత్తరప్రదేశ్ మాజీ ముఖ్యమంత్రి ములాయంసింగ్ యాదవ్ కుమారుడు.ఆయన ప్రాథమిక విద్యాభ్యాసం ఇటావాలోని సెయింట్ మేరీస్ స్కూల్‌లో తరువాత రాజస్థాన్‌లోని ధోల్‌పూర్ మిలిటరీ స్కూల్‌లో పదవ తరగతి పూర్తి చేసి, మైసూరు విశ్వవిద్యాలయం నుండి ఇంజనీరింగ్ డిగ్రీని ఆ తర్వాత ఆస్ట్రేలియాలోని సిడ్నీ యూనివర్సిటీ నుండి ఎన్విరాన్‌మెంటల్ ఇంజినీరింగ్‌లో మాస్టర్స్ పూర్తి చేశాడు.

## వివాహం
అఖిలేష్ యాదవ్ 1999 నవంబరు 24న డింపుల్ యాదవ్‌ను వివాహం చేసుకున్నాడు. వారికి ఇద్దరు కుమార్తెలు అదితి, టీనా ఒక కుమారుడు అర్జున్ ఉన్నారు. 

## రాజకీయ జీవితం
అఖిలేష్ యాదవ్ 2000లో లోక్‌సభకు జరిగిన ఉప ఎన్నికలో సమాజ్ వాదీ పార్టీ తరపున కన్నౌజ్ నియోజకవర్గం నుండి పోటీ చేసి, గెలిచి తొలిసారి ఎంపీగా లోక్‌సభకు ఎన్నికయ్యాడు. అతను తరువాత 2004లో రెండోసారి, 2009 లోక్‌సభ ఎన్నికల్లో కన్నౌజ్‌ & ఫిరోజాబాద్ లోక్‌సభ నియోజకవర్గాల నుండి పోటీ చేసి హ్యాట్రిక్ విజయం సాధించాడు. అఖిలేష్ ఆ తర్వాత ఫిరోజాబాద్ సీటుకు రాజీనామా చేశాడు.

అఖిలేష్ యాదవ్ 2012 అసెంబ్లీ ఎన్నికల్లో సమాజ్‌వాదీ పార్టీ గెలుపులో కీలకంగా పనిచేశాడు. సమాజ్‌వాదీ పార్టీ 224 సీట్లు గెలుచుకొని ప్రభుత్వ ఏర్పాటు చేయాల్సిరావడంతో అతను 2012 మే 3న కన్నౌజ్ లోక్‌సభ స్థానానికి రాజీనామా చేసి 2012 మార్చి 15న రాష్ట్ర 21వ ముఖ్యమంత్రిగా ప్రమాణం స్వీకారం చేశాడు. అతను 2012 మే 5న ఉత్తర ప్రదేశ్ లెజిస్లేటివ్ కౌన్సిల్ సభ్యుడిగా ఎన్నికయ్యాడు. అఖిలేష్ యాదవ్ 2019 లోక్‌సభ ఎన్నికల్లో అజంగఢ్ నియోజకవర్గం నుంచి పోటీ చేసి గెలిచి నాలుగోసారి ఎంపీగా ఎన్నికయ్యాడు.

అఖిలేష్ యాదవ్  2012 అసెంబ్లీ ఎన్నికల్లో కర్హల్ నియోజకవర్గం నుండి ఎమ్మెల్యేగా ఎన్నికై, ఎస్‌పీ శాసనసభపక్షనేతగా, ప్రతిపక్ష నేతగా ఏకగ్రీవంగా ఎన్నికయ్యాడు. అతను 2024లో జరిగిన లోక్‌సభ ఎన్నికల్లో కన్నౌజ్ నియోజకవర్గం నుండి లోక్‌సభ సభ్యునిగా ఎన్నికై ఆ తరువాత జూన్ 12న ఎమ్మెల్యే పదవికి రాజీనామా చేశాడు.

## మూలాలు

వర్గం:1973 జననాలు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:18వ లోక్‌సభ సభ్యులు
బచ్చన్ పాండే

**బచ్చన్‌ పాండే** 2022లో విడుదలైన హిందీ సినిమా. ఈ సినిమా తమిళంలో హిట్టయిన "జిగార్తండ" ను హిందీలో ‘బచ్చన్‌ పాండే’ పేరుతో రీమేక్‌ చేస్తున్నారు. నడియావాలా గ్రాండ్ సన్ ఎంట‌ర్‌టైన్‌మెంట్ బ్యానర్‌పై  సాజిద్ నదియాద్వాలా నిర్మించిన ఈ సినిమాకు ఫర్హాద్ సామ్జీ దర్శకత్వం వహించాడు. అక్షయ్‌ కుమార్‌, కృతి సనన్, జాక్వెలిన్ ఫెర్నాండేజ్, అర్షద్ వార్సీ ప్రధాన పాత్రల్లో నటించిన ఈ సినిమా మార్చి 18న విడుదలైంది.
## నటీనటులు

*అక్షయ్‌ కుమార్‌ 
*కృతి సనన్
*జాక్వెలిన్ ఫెర్నాండేజ్
*అర్షద్ వార్సీ
*పంకజ్ త్రిపాఠి 
*ప్రతీక్ బబ్బర్ 
*అభిమన్యు సింగ్ 
*స్నేహల్ దాబీ 
*సహర్ష్ కుమార్ శుక్లా
*అశ్విన్ ముశ్రన్
*అహ్మద్ ఖాన్
*మోహన్ అగాషే
*సీమా బిస్వాస్
*గౌరవ్ చోప్రా
*విపుల్ రాయ్
*నసీర్ అబ్దుల్లా

## మూలాలు

## బయటి లింకులు
*
వర్గం:2022 సినిమాలు
ఎన్నెపల్లి

**ఎన్నెపల్లి**, తెలంగాణ రాష్ట్రం, వికారాబాదు జిల్లా, వికారాబాద్ మండలంలోని గ్రామం. 2016 లో చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లా లోని ఇదే మండలంలో ఉండేది. ఇది వికారాబాదు పురపాలక సంఘంలో భాగంగా ఉంది.

## తాగు నీరు
ఈ గ్రామంలో కుళాయిల ద్వారా నీరు సరఫరా అవుతోంది. గ్రామంలో ఏడాది పొడుగునా చేతిపంపులు, బోరుబావుల ద్వారా ఏడాది పొడుగునా నీరు అందుతుంది.

## పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

## విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

## ఉత్పత్తి
గ్రామంలో ఈ కింది వస్తువులు ఉత్పత్తి అవుతున్నాయి.

### ప్రధాన పంటలు
వరి, మొక్కజొన్న, చెరకు, కంది, ప్రత్తి

## ఇతర వివరాలు
ఈ గ్రామ శివారులో సర్వే నెంబర్ 19/1లోని ఐదెకరాల స్థలంలో స్టేడియం నిర్మాణానికి తెలంగాణ ప్రభుత్వం రూ. 2 కోట్ల 65 లక్షల రూపాయలు మంజూరు చేయగా, 2015 జనవరి 11నలో స్టేడియానికి శంకుస్థాపన కూడా జరిగింది.

## మూలాలు

## వెలుపలి లింకులు
తాళ్ళపాక చినతిరుమలాచార్యుడు

తాళ్ళపాక చిన తిరుమలాచార్యుడు (1488-1562)  తాళ్ళపాక అన్నమాచార్యుని మనుమడు, తాళ్ళపాక పెదతిరుమలాచార్యుని పుత్రులలో పెద్దవాడు.  ఆని తమ్ముళ్ళు  అన్నయ్య, తిరువెంగళప్ప, చిన్నన్న (చిన తిరువెంగళనాథుడు), కోనేటి వెంకటనాథుడు.

## జీవిత విశేషాలు
చినతిరుమలాచార్యుడు తన తాత తండ్రులు ఆరంభించిన స్వామి కైంకర్యం కార్యక్రమాలను కొనసాగించాడు. అతనికి తన తాత అన్నమాచార్యుడే బ్రహ్మోపదేశం చేసినట్లు తెలుస్తుంది. అతను తన పదహావర యేటనే సంకీర్తన రచన నారంభించినట్లు అతని సంకీర్తనల వల్ల తెలుస్తుంది.  అతని సంకీర్తనలో " నా వయసున తాటికి జంపిన కౌసస్యనందన రాఘవా" అని ఉండుటచే శ్రీరాముడు తాటకిని జంపిన వయసున కీర్తనల రచనలు చేసాడని చెప్పవచ్చు.  ఇతను తాత తండ్రుల వలెనే శృంగార, ఆధ్యాత్మ సంకీర్తనలు రచించి ఉత్తమ పదకవిగా నిరూపించుకున్నాడు. అతను సంస్కృతాంధ్ర భాషల్లో మహాకవి మాత్రమే కాక అష్ట భాషాదండకం రచింది అష్ట భాషా చక్రవర్తి అని బిరుదు పొంది ప్రసిద్దుడయ్యాడు. అతను అన్నమాచార్యుడు రచిందిన సంకీర్తన లక్షణాన్ని తెలుగు చేసిన పండితుడు. 

అతను తాత అన్నమాచార్యుని అనేక సంకీర్తనల్లో ప్రస్తుతించ్వాడు. తనకు బ్రహ్మోపదేశం జరిగాక కొంతకాలం తాత జీవించినట్లు తెలుస్తుంది. ఇతని సంకీర్తనల వల్ల ఇతను అపారమైన గురుభక్తి సంపన్నుడని విశదమవుతుంది. తాత తండ్రుల వలెనే భగవద్భక్తి ముఖ్యమని నమ్మినవాడు. రాజాశ్రయాన్ని కోరలేదు. ఎగువ, దిగువ తిరుపతుల్లో గల దేవతలకు అనేక కైంకర్యాలు జరిపించినట్లు శాసనాధారున్నాయి. 

శాసనాధారాలు, కీర్తనలు ఆధారంగా అతను మత ప్రచారమునకు, సంకీర్తన ప్రచారమునకు చిత్తూరు, అనంతపురం, కడప, కర్నూలు, నెల్లూరు, గుంటూరు మొదలగు ప్రాంతములను సందర్శించినట్లు తెలియుచున్నది. 

### రచనలు
1.సంకీర్తన లక్షణం

2.అష్టభాష దండకం

3.ఆధ్యాత్మిక సంకీర్తనలు

4.శృంగార సంకీర్తనలు

## మూలాలు

వర్గం:తెలుగు కవులు
వర్గం:1488 జననాలు
వర్గం:1562 మరణాలు
సారంగపాణి

సారంగపాణి (1680-1750) వాగ్గేయకారుడు. అన్నమాచార్యునితో ఆరంభమైన  శృంగార ఆధ్యాత్మ పదాలుగా రూపుదిద్దుకొని పెద, చిన తిరుమలాచార్యులతో కొనసాగి క్షేత్రయ్యతో సుస్థిరపడిన సంకీర్తన కవితను విస్తృత పరిచినవాడు సారంగపాణి.
## జీవిత విశేషాలు
సారంగపాణి చిత్తూరు మండలంలోని కార్వేటినగరం సంస్థానంలో ప్రసిద్ధి చెందిన పదకర్త. ఇతను చెన్నపురి సమీపంలోని పొన్నేరులో జన్మించాడు. తరువాత కార్వేటి నగరం చేరి ఆస్థానంలో స్థిరపడ్డాడు. వేణుగోపాల ముద్రతో అనేక పదాలు రచించాడు. నూకరాజు వేంకట పెరుమాళ్ళరాజు (1917-1732), అతని సోదర పుత్రుడు నూకరాజు కార్వేటి రాజు (1733-1752) అనే కార్వేటి నగర రాజుల కాలంలో వారి ఆస్థాన విధ్వాంసుడుగా ప్రసిద్ధికెక్కాడు. అతను రాసిన పదాల ఆధారంగా అతను సంస్కృతాంధ్ర భాషాకోవిదుడనీ, సంగీతాభినయాల్లో పరిపూర్ణ జ్ఞానం కలవాడనీ తెలుస్తుంది. ఇప్పటికి లబించిన అతని రచనలు 201. అందులో 6 క్షేత్రయ్య పదాలు. మిగిలిన 195 సారంగపాణి పదాలు. దీనిలో నాలుగు రకాల పదాలున్నాయి. ప్రథమ భాగం శృంగార పదాలు, ద్వితీయ భాగం దేశీయ పదాలు. వీటిలో వేశ్యావిలాస, చూషణలు వివరించబడ్డాయి. తృతీయ భాగం జాతీయ పదాలు. వీటిలో జానపద భాషాధోరణి స్పష్టమవుతుంది. నాల్గవ భాగం కీర్తనలు.  ఇవి నీతి, వైరాగ్య, తత్వ ప్రబోధాలు. వీటిలో మూడు పదాలు నూకరాజు కార్వేటి రాజుకు అంకితమై ఉన్నాయి. మిగిలినవి కార్వేటి నగరంలోని వేణుగోపాలస్వామికి అంకితమైనవి. అతను వైణీకుడు. అతని పదాల్లో సంగీత సాహిత్యాలకు సమ ప్రాధాన్యతనిచ్చాడు. 1731లో నూకరాజు వేంకట పెరుమాళ రాజు అతనికి దుర్గ రాజపురం అనే అగ్రహారం దానమిచ్చాడు. చివఫ్రి కాలంలో రాజాశ్రయం కోల్పోయి నిరుపేదతనంతో అష్టకష్టాలు అనుభవించింజట్లు తెలుస్తుంది.  అతను రాసిన పదాలు ముద్రణకు నోచుకోలేదు. 
ప్రతి సంవత్సరం కార్వేటి నగరంలో సారంగపాణి ఉత్సవాలు వేణుగోపాలస్వామి ఆలయంలో జరుపుతారు. 
## మూలాలు

వర్గం:1680 జననాలు
వర్గం:1750 మరణాలు
వర్గం:వాగ్గేయ కారులు
వర్గం:తెలుగు కవులు
సిహెచ్. లక్ష్మణ చక్రవర్తి

సిహెచ్. లక్ష్మణ చక్రవర్తి (Dr. Ch. Laxmana Chakravarthy) ఇటీవలి కాలంలో సాహిత్య ప్రపంచంలో సుప్రసిద్ధులైన సాహిత్య విశ్లేషకులు. ఈయన తెలంగాణ విశ్వవిద్యాలయములో సహాయ ఆచార్యులుగా పనిచేస్తున్నాడు.  

## జీవిత విశేషాలు

లక్ష్మణ చక్రవర్తి మెదక్ జిల్లా నర్సాపురం దగ్గరి గ్రామం గుమ్మడిదలలో 1976లో 30 జూన్ న జన్మించారు. తిరుమల నల్లాన్ చక్రవర్తుల ఇంటిపేరు. తల్లి అలివేలు మంగతాయారు, తండ్రి సంపత్కుమారాచార్యులు.

## విద్యాబ్యాసం

హైదరాబాదులో 5వ తరగతి వరకు చదువుకుని సంప్రదాయ విద్యలైన ద్రావిడ ఆగమాలను మద్రాసులో చదివారు. బిర్లా మందిర్ వేంకటేశ్వరాలయం పూర్వ ప్రధానార్చకులైన, తన తండ్రగారైన తిరుమల నల్లాన్ చక్రవర్తుల సంపత్కుమారాచార్యులు గారి దగ్గర పాంచరాత్రాగమం అభ్యసించారు.1989లో ఆంధ్రసారస్వత పరిషత్తు ద్వారా విశారదలో ఉత్తీర్ణులై అక్కడే BA(L) వరకు చదివారు. M.A. Ph.D లు  ఉస్మానియా విశ్వవిద్యాలయం నుండి, M.Phil సెంట్రల్ యూనివర్సిటీ చేసారు. హైదరాబాద్ దోమలగూడలోని ఆంధ్ర విద్యాలయ కళాశాలలో తెలుగు అధ్యాపకులు గా 14 సంవత్సరాలు పని చేశారు. 2014 జనవరి నుంచి తెలంగాణ విశ్వవిద్యాలయం తెలుగు శాఖలో సహాయ ఆచార్యులుగా పనిచేస్తున్నాడు.

## పురస్కారాలు

*1. మహర్షి బాదరాయణ వ్యాస సమ్మాన్ (రాష్ట్రపతి పురస్కారం) 2016  
*2. పొట్టి శ్రీరాములు తెలుగు విశ్వవిద్యాలయం వారి సాహితీ పురస్కారం 2010 (సాహిత్య విమర్శ)
*3. కొలకలూరి భాగీరథమ్మ సాహిత్య విమర్శ పురస్కారం 2016
*4. సహృదయ సాహిత్య విమర్శ పురస్కారం 2016

## ముద్రిత రచనలు

*1. పరమయోగి విలాసం – విశిష్టాద్వైత తత్త్వం.  ఎం.ఫిల్. సిద్ధాంతగ్రంథం 2009
*2.  లక్ష్మణరేఖ,  సాహిత్య విమర్శపై వ్యాసాలు 2009 పొ.శ్రీ. తెలుగు విశ్వవిద్యాలయం వారి సాహిత్య విమర్శ పురస్కారం పొందిన గ్రంథం (2010)
*3. వ్యాసచక్రం,     వైష్ణవ సాహిత్య వ్యాసాలు 	2010
*4. కవిత్వానుసంధానం, కవిత్వ విశ్లేషణ వ్యాసాలు   2012  
*5. నవ్య సంప్రదాయ సాహిత్యం,	(మోనోగ్రాఫ్)  తెలుగు అకాడమీ ప్రచురణ 2012
*6. ప్రాచీన కాలంలో అధికార భాషగా తెలుగు, (యు.ఏ. నరసింహమూర్తి గారితో కలిసి) 2012
*7. ప్రతిబింబం, అధివిమర్శ వ్యాసాలు   2014, కొలకలూరి భాగీరథమ్మ, సహృదయ *సాహిత్య విమర్శ పురస్కారం పొందిన రచన  
*8. కోవెల సంపత్కుమారాచార్య,  (మోనోగ్రాఫ్) తెలుగు అకాడమీ ప్రచురణ 2017
*9. తెలుగులో సంకలన గ్రంథాలు, పిహెచ్.డి.సిద్ధాంత గ్రంథం, తెలుగు అకాడమీ ప్రచురణ 2018
*10. షట్చక్రం, సాహిత్య విమర్శ వ్యాసాలు, 2021.

## అముద్రిత రచనలు

తమిళ నవల కావల్ కోట్టమ్  కావలి కోట పేరుతో తెలుగు అనువాదం
సాహిత్య విమర్శకులు, సాహిత్య విమర్శ భావనలపై వ్రాసిన వ్యాసాలు, 

## సంపాదకత్వం

*1. ఆధునిక సాహిత్య విమర్శ రీతులు, 2005
*2. ఆధునిక సాహిత్య విమర్శకులు ప్రస్థానాలు, (రెండు భాగాలు) 2008
*3. తెలుగు సాహిత్య విమర్శ దర్శనం, (విఙ్ఞాన సర్వస్వం) 2016
*4. సాహితీ సమరాంగణ సార్వభౌమ శ్రీకృష్ణదేవరాయ  2013

## మూలాలు

## ఇతర లింకులు

* AVKF Book Link లో  సి.హెచ్.లక్ష్మణ చక్రవర్తి పుస్తక వివరాలు 
* నేషనల్ లైబ్రరీ అఫ్ ఇండియా వెబ్సైట్ లో కవిత్వానుసంధానం పుస్తక౦ వివరాలు 

వర్గం:సంపాదకులు
వర్గం:తెలుగువారు
వర్గం:తెలుగు ఆచార్యులు
వర్గం:మెదక్ జిల్లా కవులు
ఆకాశవాణి కేంద్రం, హైదరాబాద్

ఆకాశవాణి హైదరాబాదు కేంద్రం ప్రసారాలు మొదట ఒక ప్రవేటు రేడియో కేంద్రం ద్వారా హైదరాబాదు నుండి 1933లో ప్రారంభమయ్యాయి. 1935లో నిజాం నవాబు తన అధీనంలో తీసుకొని ప్రసారాలు చేయసాగారు. ఆయన దీనికి 'డెక్కన్' రేడియో' అని నామమకరణం చేసాడు, ఇందులో తెలుగు, ఉర్దూ భాషలలో ప్రసారాలు జరిగేవి. హైదరాబాదు సంస్థానం 1950 ఏప్రిల్ భారతదేశంలో విలీనమైన తర్వాత డెక్కన్ రేడియో కేంద్రాన్ని తెలుగుభాషా ప్రసారాలతోబాటు హైదరాబాదు కేంద్రం నుండి ఇతర భాషా ప్రసారాలు కూడా జరుగుతున్నాయి.1988 నుండి అసెంబ్లీ పబ్లిక్ గార్డెన్స్ కు ఎదురుగా సైఫాబాద్, ఖైరతాబాద్, హైదరాబాద్ లో ప్రస్తుత నూతన భవనాలలోకి ఆఫీసు బ్లాకుకు మార్చబడింది. 1995లో నూతవ స్టూడియో కాంప్లెక్సును ప్రారంభించారు.
హైదరాబాదు 'ఏ' కేంద్రంపై ప్రధాన ప్రసారాలు 738 MW, kHz, 747 MW, kHz మీడియం వేవ్ 4800, 7420 SW, kHz షార్ట్ వేవ్ లో ప్రసారమవుతాయి. 1972 నవంబరు 13న హైదరాబాద్ బి సర్వీస్ ప్రారంభించబడింది.49 సంవత్సరాల బ్రాడ్ కాస్టింగ్ తరువాత ఆకాశవాణి హైదరాబాద్ బి 1377&nbsp;kHz ని 2022 జనవరిలో నిలిపివేయబడింది. 'సి' 'కేంద్రం నుండి కేవలం వాణిజ్య ప్రసారాలకు పరిమితమైంది.ఈ కేంద్రాన్ని 1971 న ప్రారంభించారు, ప్రస్తుతం దీనిని ఆలిండియా రేడియో (అధికారికముగా ఆకాశవాణి) హైదరాబాద్ గా వ్యవహరిస్తున్నారు. ఇది భారత ప్రభుత్వ సమాచార, ప్రసార మంత్రిత్వశాఖ అధ్వర్యములో స్వయంప్రతిపత్తి కలిగిన ప్రసార భారతి (బ్రాడ్‌కాస్టింగ్ కార్పోరేషన్ ఆఫ్ ఇండియా) యొక్క విభాగము దీని ఆధ్వర్యంలో రెండు ఎఎమ్ బ్రాడ్ కాస్టింగ్ ఎఎమ్ ఇంకా రెండు ఎఫ్ఎమ్ బ్రాడ్ కాస్టింగ్ ఎఫ్ఎమ్ స్టేషన్లు 
101.9 FM, MHz ఆకాశవాణి ఎఫ్ఎం రెయిన్బో, 102.8 FM, MHz ఆకాశవాణి ఎఫ్ఎం వివిధభారతి ఉన్నాయి.

ఇందులో త్రిపురనేని గోపీచంద్ (గ్రామీణ కార్యక్రమాలు) స్థానం నరసింహారావు (నాటకు, విభాగం) దేవులపల్లి కృష్ణశాస్త్రి, దాశరథి, రావూరి భరద్వాజ (ప్రసంగశాఖ) వింజమూరి వరదరాజయ్య, మంచాళ జగన్నాధరావు, పాలగుమ్మి విశ్వనాథం, N. Sa శ్రీనివాసన్ (సంగీత విభాగం), వింజమూరి సీతాదేవి (జానపద విభాగం) రామమూర్తి రేఖ, వేలూరి సహజానంద, తురగా జానకీరాణి, కేశవపంతుల నరసింహారావు, గొల్లపూడి మారుతీరావు, నండూరి విఠల్, జనమంచి రామకృష్ణ, అజర్ అఫ్సర్ (ఉర్దూ), ఎల్లా వెంకటేశ్వరరావు, వడ్లమూడి గోపాలకృష్ణయ్య ఛాన్కరభట్ల కృష్ణారావు, N.VS. ప్రసాదరావు వంటి ప్రముఖులు పనిచేశారు.

## మూలాలు


వర్గం:రేడియో స్టేషన్లు
వర్గం:హైదరాబాదు
రషీద్ ఖాన్ (సంగీత విద్వాంసుడు)

**ఉస్తాద్ రషీద్ ఖాన్** (1968 జులై 1 - 2024 జనవరి 9) హిందుస్తానీ సంగీత సంప్రదాయంలో భారతీయ శాస్త్రీయ సంగీతకారుడు. అతను రాంపూర్-సహస్వాన్ ఘరానాకు చెందినవాడు,,ఘరానా వ్యవస్థాపకుడు ఇనాయాత్ హుస్సేన్ ఖాన్ మునిమనవడు. అతను సోమఖాన్ ను వివాహం చేసుకున్నాడు.

భారత ప్రభుత్వం ఆయనకు పద్మశ్రీ పురస్కారం, 2006లో సంగీత నాటక అకాడమీ పురస్కారం లభించింది. ఆయనకు భారత ప్రభుత్వం భారత మూడవ అత్యున్నత పౌర పురస్కారమైన పద్మభూషణ్ను 2022లో కళారంగంలో ప్రదానం చేసింది.

## ప్రారంభ జీవితం
ఉత్తర ప్రదేశ్ బదయూన్ లోని సాహస్వాన్ లో జన్మించారు. అతను తన మేనమామ ఉస్తాద్ నిస్సార్ హుస్సేన్ ఖాన్ (1909-1993) నుండి తన ప్రారంభ శిక్షణను పొందాడు.

చిన్నతనంలో అతనికి సంగీతంపై పెద్దగా ఆసక్తి లేదు. అతని మేనమామ గులాం ముస్తఫా ఖాన్ తన సంగీత ప్రతిభను మొదట గమనించాడు, కొంతకాలం ముంబైలో అతనికి శిక్షణ ఇచ్చాడు. అతను నిస్సార్ హుస్సేన్ ఖాన్ నుండి తన ప్రధాన శిక్షణను పొందాడు.

## కెరీర్
రషీద్ ఖాన్ తన మొదటి కచేరీని పదకొండు సంవత్సరాల వయస్సులో ఇచ్చాడు, మరుసటి సంవత్సరం 1978లో అతను ఢిల్లీలో ఒక ఐటిసి కచేరీలో ప్రదర్శన ఇచ్చాడు. 1980 ఏప్రిల్ లో నిస్సార్ హుస్సేన్ ఖాన్ కలకత్తాలోని ఐటిసి సంగీత్ రీసెర్చ్ అకాడమీ (ఎస్ ఆర్ ఎ)కు మారినప్పుడు రషీద్ ఖాన్ కూడా తన 14వ ఏట అకాడమీలో చేరాడు. 1994 నాటికి అతను అకాడమీలో సంగీతకారుడిగా (ఒక అధికారిక ప్రక్రియ) గుర్తింపు పొందాడు.

## అవార్డులు

* పద్మశ్రీ (2006) 
* సంగీత నాటక అకాడమీ అవార్డు (2006)
* గ్లోబల్ ఇండియన్ మ్యూజిక్ అకాడమీ అవార్డులు (జిఐఎంఎ) (2010)
* మహా సంగీత్ సమ్మాన్ అవార్డు (2012)
* మిర్చి మ్యూజిక్ అవార్డ్స్ (2013) 
* పద్మభూషణ్ (2022) 

## మరణం
కొంతకాలంగా ప్రోస్టేట్‌ క్యాన్సర్‌తో బాధపడుతున్న 55 ఏళ్ల రషీద్ ఖాన్ 2024 జనవరి 9న కోల్‌కతాలోని ఒక ఆస్పత్రిలో చికిత్సపొందుతూ తుదిశ్వాస విడిచాడు. ఆయనకు భార్య, ఇద్దరు కుమారులు, కుమార్తె ఉన్నారు.

## మూలాలు


వర్గం:కేంద్ర సంగీత నాటక అకాడమీ పురస్కార గ్రహీతలు
వర్గం:1966 జననాలు
వర్గం:2024 మరణాలు
వర్గం:Articles with hCards
వర్గం:పద్మశ్రీ పురస్కార గ్రహీతలు
వర్గం:పద్మభూషణ పురస్కార గ్రహీతలు
క్వీన్ వెబ్ సిరీస్

left|250px

రాణి అనేది రేష్మా ఘట్లచే సృష్టించబడిన భారతీయ తమిళ-భాషా కాలానికి సంబంధించిన బయోగ్రాఫికల్ డ్రామా స్ట్రీమింగ్ టెలివిజన్ సిరీస్. తమిళనాడు దివంగత ముఖ్యమంత్రి జె. రాసిన అదే పేరుతో అనితా శివకుమారన్ నవలకి అనుసరణ. జయలలిత జీవితం ఆధారంగా, ఘటాల స్క్రీన్ ప్లే రాశారు, గౌతమ్ వాసుదేవ్ మీనన్, ప్రసాద్ మురుగేశన్ సంయుక్తంగా ఈ సిరీస్‌కి దర్శకత్వం వహించారు.
* రమ్య కృష్ణన్ శక్తి శేషాద్రిగా (జె జయలలిత ఆధారంగా)
* ఉపఖండ శక్తి శేషాద్రిగా అంజనా జయప్రకాశ్
* యువశక్తి శేషాద్రిగా అనిఖా సురేంద్రన్
* GM రవిచంద్రన్‌గా ఇంద్రజిత్ సుకుమారన్ (MG రామచంద్రన్ ఆధారంగా)
* కృష్ణ చైతన్య రెడ్డిగా వంశీ (శోభన్ బాబు ఆధారంగా]])
* రంగనాయకిగా తులసి, శక్తి శేషాద్రి తల్లి (జయలలిత తల్లి సంధ్య ఆధారంగా)
* శక్తి శేషాద్రి తల్లి చిన్న రంగనాయకిగా సోనియా అగర్వాల్
* లిల్లెట్ దూబే ఒక ఇంటర్వ్యూయర్‌గా (సిమి గరేవాల్ ఆధారంగా)
* జయలలితతో జరిగిన భేటీ ఆధారంగా ఈ ఇంటర్వ్యూ జరిగింది.
* నంబియార్ సయ్యద్‌గా కరుప్పు
* శ్రీధర్‌గా గౌతమ్ మీనన్ (సివి శ్రీధర్ ఆధారంగా)
* ప్రదీపన్‌గా వివేక్ రాజగోపాల్
* శ్రీకాంత్, శక్తి శేషాద్రి సోదరుడిగా మున్ సైమన్
* సూర్యకళా వీజీ చంద్రశేఖర్ (VK శశికళ ఆధారంగా)
* ధనరాజ్‌గా Marimuthu (ఎం.నటరాజన్ ఆధారంగా) * సిస్టర్ ఫ్లావియా రథసారథిగా రాజీ విజయ్
* యువ సహనటుడు వినీత్ (శ్రీకాంత్) గా సర్జానో ఖలీద్
* MS హరిణి యువ విజిగా సహనటులు (ఆధారం)
* మాయ రంగస్వామిగా హన్స్ కౌశిక్
* శృతి జయన్
* మున్నా
 శేషాద్రి అమ్మమ్మగా ఛార్మిలా శక్తి

వర్గం:ధారావాహికలు
కంప్యూటర్ విజ్ఞానం (పత్రిక)

కంప్యూటర్ విజ్ఞానం 1997 సంవత్సరం ఆగస్టు లో ప్రారంభించబడింది, ఇది తొలి తెలుగు సాంకేతిక మాసపత్రిక ప్రధాన సంపాదకుడు యం. రామారావు. ప్రచురణ, క్రిసెంట్ పబ్లికేషన్ విజయవాడ. ఈ మాసపత్రిక ప్రతీ మూడు నెలలకు ఒక ప్రత్యేక సంచిక ప్రచురించేది. ఆ ప్రత్యేక సంచికతో పాటు వివిధ పత్రికతోపాటు వివిధ సాఫ్ట్వేర్ ఉపకరణాలు ఉన్న ఒకటి లేదా రెండు కాంపాక్ట్ డిస్క్ లను ఉచితంగా అందించేవారు. ప్రస్తుతం ఈ పత్రిక యజమాని, సంపాదకుడు నిమ్మగడ్డ జ్ఞాన తేజ,ఈ పత్రికలో కంప్యూటర్ విజ్ఞానం, సాంకేతికత, విద్యా , ఉద్యోగ విషయాలు ఉండేవి, కొంత కాలం పాటు ఈ మాస పత్రికతోపాటు వివిధ సాఫ్ట్వేర్ ఉపకరణాలు ఉన్న కాంపాక్ట్ డిస్క్ (సిడి ), డీవీడీ కూడా అందించే వారు,  ప్రస్తుతం ఈ మాస పత్రిక ముద్రిత ప్రచురణ ఆగిపోయి వెబ్ పత్రిక https://computervignanam.net/ గా కొనసాగుతుంది. 

ఇంటర్నెట్ అంతగా అందుబాటులో లేని రోజుల్లో **కంప్యూటర్ విజ్ఞానం** పాఠకులలో సాంకేతిక అంశాల పట్ల అవగాహన పెంచేందుకు, అనేక సాఫ్టేర్ ల గురించి తెలుసుకునేందుకు, నేర్చుకునేందుకు ఈ పత్రిక చాలా ఉపయోగకరంగా వుండేది. సెక్యూరిటీ పరమైన విషయాలూ, వెబ్ టెక్నాలజీస్, ఫొటోషాప్, సి, సి-ప్లస్, జావా కోర్సులు, ఆఫీస్ అప్లికేషన్లు, ఆసక్తికరమైన వెబ్ సైట్లు, సాఫ్ట్ వేర్ ఉపకరణాలు వంటి వాటిని పరిచయం చేస్తూ సగటు కంప్యూటర్ వాడుకదారునికి ఉపయోగపడేలా సమాచారం ఇందులో లభించేది. పత్రికను రెండు రంగుల్లో ప్రచురించేవారు.

## మూలాలు


వర్గం:కంప్యూటర్ సంబంధిత వ్యాసాలు
వర్గం:కంప్యూటరు పత్రికలు
అక్షరాభ్యాసం

**అక్షరాభ్యాసం** లేదా **విద్యారంభం** లేదా **అక్షరారంభం** అనేది ఒక సాంప్రదాయమైన కార్యక్రమం, ఆచారం. ఈ కార్యక్రమం జరిపిన నాటి నుండి పిల్లలు అక్షరాలు దిద్దడం ప్రారంభిస్తారు. ఈ కార్యక్రమాన్ని సాధారణంగా ప్రతి సంవత్సరం మాఘ శుద్ధ పంచమి నాడు వచ్చే వసంతపంచమి నాడు జరుపుకుంటారు. ఈ పూజా కార్యక్రమంలో పిల్లలకు విద్యాదీక్ష ఇవ్వబడుతుంది, తద్వారా పిల్లవాడు అధికారిక విద్యను పొందేందుకు సిద్ధంగా తయారవుతాడు. ఈ ఆచారంలో సరస్వతీ దేవి పూజ చేస్తారు.
## వివరణ, పద్దతి

ఈ కార్యక్రమం కర్ణాటక, కేరళ, తమిళనాడు, ఆంధ్రప్రదేశ్, తెలంగాణ వంటి రాష్ట్రాలతో పాటు భారతదేశంలోని హిందూ కుటుంబాలలో సర్వసాధారణంగా జరుపుతారు. అక్షరం అంటే నశించనిది (వర్ణమాల) అని, అభ్యాసం అంటే నేర్చుకోవడం అని అర్థం. వాటిని నేర్చుకోవడానికి చేసే తొలి ప్రయత్నమే ఈ అక్షరాభ్యాస కార్యక్రమం. ఈ వేడుకను తల్లి లేదా తండ్రి లేదా కుటుంబ సభ్యుల సమక్షంలో పురోహితుని ద్వారా పిల్లల కుడి చేతితో బిడ్డను తన ఒడిలో ఉంచుకుని, పంచాక్షరీ మంత్రంతో పాటు ఓంను వ్రాస్తూ అక్షరం దిద్దిస్తారు.
## బాసరలో
ఓం చిహ్నాన్ని బీజాక్షరిగా వ్యవహరిస్తారు (సంస్కృతంలో బీజ అంటే మూలం). తెలంగాణలోని బాసరలో ఉన్న జ్ఞాన సరస్వతి ఆలయంలో ఇటువంటి వేడుకలు పెద్ద సంఖ్యలో జరుగుతాయి.
## శిశు మందిరాల్లో

దేశ వ్యాప్తంగా విద్యాభారతి ఆధ్వర్యంలో నడుస్తున్న శ్రీ సరస్వతి శిశు మందిర్ పాఠశాలల్లో కూడా ఈ కార్యక్రమాన్ని *సామూహిక అక్షరాభ్యాసాలు* పేరుతో ప్రతి సంవత్సరం వసంతపంచమి నాడు నిర్వహించి, పిల్లలకు అక్షర పరిచయం చేస్తారు.
## మూలాలు

వర్గం:పండుగలు
వర్గం:హిందూ సాంప్రదాయాలు
గౌతమేశ్వరాలయం (మంథని)

**గౌతమేశ్వరాలయం**, తెలంగాణ రాష్ట్రం, పెద్దపల్లి జిల్లా, మంథని మండల కేంద్రంలో ఉన్న దేవాలయం. గోదావరి నదికి దక్షిణ తీరాన ఉన్న ఈ దేవాలయం చారిత్రక పురావస్తు, మతపరమైన ఆధారాలకు సాక్షిగా నిలుస్తోంది. గౌతమ మహర్షి ఇక్కడ శివలింగాన్ని ప్రతిష్ఠించడం వల్ల గౌతమేశ్వరాలయం అనే పేరు వచ్చింది. మాఘమాసంలో నియమానుసారం ఇక్కడ స్నానాదానాదులు చేస్తే ఏడుజన్మల పాపాలు పోతాయని భక్తుల నమ్మకం.

గర్భగృహం, మండపం అను రెండు భాగాలుగా ఉన్న ఈ దేవాలయంలోని గర్భాలయంలో గౌతమేశ్వరుడు పార్వతిమాత, మండపంలో నందీశ్వరుడు, కుడివైపున వినాయకుడు ఉన్నారు. ఇక్కడ ప్రతిఏటా నవరాత్రి, మహాశివరాత్రి రోజులలో ఉత్సవాలు జరుపబడుతాయి. 

## స్థల పురాణం
గంగాదేవి రాకతో తనను నిర్లక్ష్యం చేస్తున్నాడని అనుమానంతో పార్వతీదేవి గంగను వదిలేయమని శివుడు వేడుకోగా, అందుకు శివుడు అంగీకరించలేదు. దాంతో పార్వతి అలుక వహిస్తుంది. ఇదంతా గమనించిన వినాయకుడు తన తల్లి పార్వతి, తమ్ముడు కుమారస్వామిని వెంటపెట్టుకొని గౌతముని ఆశ్రమానికి వస్తాడు. అక్కడున్న జయని పిలిచి ఆవురూపం ధరించి గౌతముని చేలలో మేయమని వినాయకుడు ఆజ్ఞాపిస్తాడు. జయ ఆవు రూపం ధరించి గౌతముని పంట పొలాల్లో పడి మేస్తుండుగా, గౌతముడు గడ్డిపరకతో ఆ ఆవును అదిలించగానే, గణపతి ఆజ్ఞ ప్రకారం అది మరణిస్తుంది. గోహత్య మహాపాతకమని తలచి దానిని రూపుమాపుకోడానికి గౌతముడు పరమేశ్వరుడిని ప్రార్ధించాడు. పరమేశ్వరుడు కరుణించి మరణించిన గోవుపై గంగను ప్రవహింపచేస్తాడు. శివుడ్ని కూడా తనతోపాటే ఈ ప్రాంతంలో ఉండాలని గంగాదేవి కోరగా, ఆమె కోరిక ప్రకారం శివుడు కొండపైన శివలింగంగా వెలిసాడు. ఆ శివలింగాన్ని గౌతముడు ఈ ప్రాంతంతో ప్రతిష్టించి గంగాజలంతో అభిషేకించాడు. పార్వతీదేవి కూడా పరమేశ్వరునిలో సగభాగముగా లీనమైంది.
thumb|260x260px|గౌతమేశ్వరాలయం మంథని, తెలంగాణ

## ప్రత్యేకత
పురాతనకాలంలో ఈ ప్రదేశం వేద అభ్యాస కేంద్రంగా ఉండేది. ఇక్కడ వేద పండితులు ఉండేవారు. అందుకే ఈ ప్రాంతాన్ని మంత్రకుటం లేదా మంత్రపురి పిలిచేవారు. దక్షిణ గా ప్రవహించే గోదావరి నది, ఈ దేవాలయం దగ్గరికి రాగానే తన దిశను మార్చుకొని తూర్పు ముఖంగా ప్రవహిస్తోంది.

ఈ గౌతమేశ్వర దేవాలయ సముదాయంలో మూడు దేవాలయాలు ఉన్నాయి. కాకతీయుల పాలనలో నిర్మించబడిన ఈ దేవాలయ విమానం, జైన దేవాలయాన్ని పోలి ఉంది. ఈ దేవాలయానికి దగ్గరగా ఒకప్పుడు దేవాలయ గోపురం, ప్రవేశ మందిరాలు ఉండేవి. గర్భగుడి ప్రవేశ ద్వారం వద్ద కాపలాగా నంది ఉండగా, మరికొన్ని అందమైన దేవతల విగ్రహాలు ఉన్నాయి. నందికి చెక్కిన ఆభరణాలు ఆకర్షణీయంగా ఉన్నాయి. దేవాలయ గోడలు, స్తంభాలు, పైకప్పులపై బొమ్మలు, దేవతామూర్తులు (హిరణ్యకశిపుడనే రాక్షసుడిని ప్రహ్లాదుని పాదాల వద్ద ఉంచి సంహరించిన నరసింహుడు వంటివి) ఉన్నాయి.

## మూలాలు

వర్గం:శివాలయాలు
వర్గం:పెద్దపల్లి జిల్లా పుణ్యక్షేత్రాలు
వర్గం:పెద్దపల్లి జిల్లా పర్యాటక ప్రదేశాలు
ఎస్.పి. సింగ్ బఘేల్

**ఎస్.పి. సింగ్ బఘేల్‌** ఉత్తరప్రదేశ్ రాష్ట్రానికి చెందిన రాజకీయ నాయకుడు. ఆయన 2021 నుండి 2023 వరకు భారత కేంద్ర మంత్రిమండలి, నరేంద్ర మోదీ మంత్రివర్గంలో న్యాయ శాఖ సహాయ మంత్రిగా పనిచేశాడు.

## రాజకీయ జీవితం
ఎస్పీ సింగ్‌ బఘేల్‌ పోలీస్‌ ఎస్‌ఐగా తన వృత్తి జీవితాన్ని ప్రారంభించి మాజీ సీఎం, సమాజ్ వాదీ పార్టీ వ్యవస్థాపకుడు ములాయం సింగ్‌ యాదవ్‌ పర్సనల్‌ సెక్యూరిటీ ఆఫీసర్‌గా పనిచేశాడు. ఆయన తర్వాత ఎస్పీ నుంచి మూడుసార్లు ఎంపీగా ఎన్నికై అనంతరం బీఎస్పీలో చేరి 2014లో రాజ్యసభ సభ్యుడిగా పనిచేశాడు. ఎస్పీ సింగ్‌ బఘేల్‌ 2014లో భారతీయ జనతా పార్టీలో చేరి 2017 అసెంబ్లీ ఎన్నికల్లో తుండ్లా అసెంబ్లీ నియోజకవర్గం నుండి బీజేపీ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికై యోగి మంత్రివర్గంలో మంత్రిగా పనిచేశాడు. ఆయన 2019 పార్లమెంట్ ఎన్నికల్లో ఆగ్రా నియోజకవర్గం నుండి బీజేపీ అభ్యర్థిగా పోటీ చేసి గెలిచి నరేంద్ర మోదీ మంత్రివర్గంలో న్యాయ శాఖ సహా మంత్రిగా పనిచేశాడు.

ఎస్పీ సింగ్‌ బఘేల్‌ 2022 ఉత్తరప్రదేశ్ అసెంబ్లీ ఎన్నికల్లో క‌ర్హాల్ నియోజ‌క‌వ‌ర్గం నుండి బీజేపీ అభ్యర్థిగా పోటీ చేసి ఓడిపోయాడు. ఆయన 2024 పార్లమెంట్ ఎన్నికల్లో ఆగ్రా నియోజకవర్గం నుండి బీజేపీ అభ్యర్థిగా పోటీ చేసి గెలిచి, నరేంద్ర మోదీ మంత్రివర్గంలో కేంద్ర పంచాయతీరాజ్ శాఖ సహాయ మంత్రిగా బాధ్యతలు చేపట్టాడు.

## మూలాలు

వర్గం:1960 జననాలు
కె.ఎల్. ప్రవీణ్

**కూచిపూడి లత ప్రవీణ్** భారతీయ సినీరంగానికి చెందిన సినిమా ఎడిటర్. ఆయన 2007లో *చెన్నై 600028* సినిమా ద్వారా ఎడిటర్‌గా సినీరంగంలోకి అడుగు పెట్టి తమిళంతో పాటు తెలుగు, మలయాళం, హిందీ, ఆంగ్ల సినిమాలకు ఎడిటర్‌గా పనిచేశాడు.
## పని చేసిన సినిమాలు

## మూలాలు

వర్గం:1977 జననాలు
భామా కలాపం (2022 సినిమా)

**భామా కలాపం** తెలుగులో రూపొందిన థ్రిల్ల‌ర్ కామెడీ సినిమా. ఎస్‌విసిసి డిజిటల్ బ్యానర్‌పై బి. బాపినీడు, సుధీర్ ఈదర నిర్మించిన ఈ సినిమాకు భరత్ కమ్మ షో రన్నర్‌గా వ్యవహరించగా అభిమన్యు తాడిమేటి దర్శకత్వం వహించాడు. ప్రియమణి ప్రధాన పాత్రల్లో నటించిన ఈ సినిమా ట్రైలర్‌ను నటుడు విజయ్ దేవరకొండ 31 జనవరి 2022న విడుదల చేయగా, ఫిబ్ర‌వ‌రి 11న ‘ఆహా’ఓటీటీలో విడుదలైంది.
## కథ
అనుప‌మ (ప్రియ‌మ‌ణి)  ఓ సాధార‌ణ మ‌ధ్య‌త‌ర‌గ‌తి గృహిణి.  అనుప‌మ‌కి ఆమె ఉండే  అపార్ట్‌మెంట్‌లో ఇరుగుపొరుగు ఇంట్లో  ఏం జ‌రుగుతోందో తెలుసుకోవ‌డం అంటే ఆసక్తి. ఈ క్రమంలో ఒకరోజు రాత్రి అనుపమ ఉండే అపార్ట్‌మెంట్‌లో హత్య జరుగుతుంది. ఆ హత్యకి అనుపమకు సంబంధం ఏంటి ? తరువాత అనుపమ జీవితం ఎలా మలుపు తిరిగింది, ఈ సమస్య నుంచి అనుపమ బయటపడుతుందా లేదా అనేదే మిగతా సినిమా కథ.

## నటీనటులు

*ప్రియమణి
*జాన్ విజయ్
*శరణ్య ప్రదీప్
*కరుణ కుమార్
*కంచరపాలెం కిశోర్​
*శాంతిరావు
*పాండియన్
*ప్రధీప్​ రుద్ర
*సమీర
*రవీందర్ బొమ్మకంటి
*పమ్మి సాయి 
*నెట్టూరి నీరజ 
*బాలాజీ 
*ఏం.ఎస్. రాజా 
*సాయి ముఖేష్ 

## సాంకేతిక నిపుణులు
*బ్యానర్: ఎస్‌విసిసి డిజిటల్  
*నిర్మాతలు: బి. బాపినీడు, సుధీర్ ఈదర 
*కథ, స్క్రీన్‌ప్లే, దర్శకత్వం: అభిమన్యు తాడిమేటి
*సంగీతం: జస్టిన్ ప్రభాకరన్   
*సినిమాటోగ్రఫీ: దీపక్ ఎర్రజీర 
*ఎడిటర్: విప్లవ్ నైషధం
*సౌండ్ డిజైన‌ర్‌: నాగార్జున తాళ్లపల్లి

## మూలాలు

వర్గం:2022 తెలుగు సినిమాలు
రతన్ జిత్ ప్రతాప్ నారాయణ్ సింగ్

**రతన్‌జిత్ ప్రతాప్ నారాయణ్ సింగ్** ఉత్తర ప్రదేశ్ రాష్ట్రానికి చెందిన రాజకీయ నాయకుడు. ఆయన 2009 నుండి 2014 వరకు మన్మోహన్ సింగ్ మంత్రివర్గంలో కేంద్ర ఉపరితల రవాణా, రోడ్డు శాఖ సహాయ మంత్రిగా, పెట్రోలియం శాఖ సహాయ మంత్రిగా, కేంద్ర హోం శాఖ సహాయ మంత్రిగా పనిచేశాడు.
## రాజకీయ జీవితం
రతన్‌జిత్ ప్రతాప్ నారాయణ్ సింగ్ కాంగ్రెస్ పార్టీ ద్వారా రాజకీయాల్లోకి వచ్చి 1996లో పద్రౌనా అసెంబ్లీ స్థానం నుండి తొలిసారి ఎమ్మెల్యేగా ఎన్నికయ్యాడు. ఆయన తరువాత 2002, 2007లో కూడా వరుసగా ఎమ్మెల్యేగా ఎన్నికయ్యాడు. ఆర్‌పిఎన్ సింగ్ 1999 లోక్‌సభ ఎన్నికల్లో పోటీ చేసి మూడో స్థానంలో, 2004లో పోటీ రెండో స్థానంలో నిలిచి 2009 లోక్‌సభ ఎన్నికలలో గెలిచి మన్మోహన్ సింగ్ ప్రభుత్వంలో ఉపరితల రవాణా, రోడ్డు శాఖ సహాయ మంత్రిగా, పెట్రోలియం శాఖ సహాయ మంత్రిగా, కేంద్ర హోం శాఖ సహాయ మంత్రిగా పనిచేశారు.

రతన్‌జిత్ ప్రతాప్ నారాయణ్ సింగ్ 2014 లోక్‌సభ ఎన్నికల్లో కాంగ్రెస్ అభ్యర్థిగా పోటీ చేసి తన సమీప బీజేపీ అభ్యర్థి రాజేష్ పాండే చేతిలో 85,540 వేల ఓట్ల తేడాతో ఓడిపోయాడు. ఆయన 2022 జనవరి 25న కాంగ్రెస్ పార్టీకి రాజీనామా చేసి భారతీయ జనతా పార్టీలో చేరాడు. ఆయన 2024లో జరిగిన రాజ్యసభ ఎన్నికల్లో ఉత్తరప్రదేశ్ నుండి రాజ్యసభ సభ్యుడిగా ఎన్నికయ్యాడు.

## మూలాలు

వర్గం:1964 జననాలు